
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS ADMINISTRACIJOS DIREKTORIAUS 2007 METŲ VEIKLOS ATASKAITOS
2008 m. kovo 27 d. Nr.T-57
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 29 str. 5 d. 8 p. ir savivaldybės tarybos 2007 m. rugsėjo 20 d. sprendimu Nr.T-206 patvirtinto savivaldybės tarybos veiklos reglamento 81.35.1 bei 208 p., nusprendžia,


pritarti savivaldybės administracijos direktoriaus 2007 metų veiklos ataskaitai (pridedama).

Meras 





Juozas Bertašius

RAJONO SAVIVALDYBĖS ADMINISTRACIJOS DIREKTORIAUS ATASKAITA UŽ 2007 METUS

Savivaldybės institucija – atstovaujamoji institucija, tai yra savivaldybės taryba ir vykdomoji institucija, tai savivaldybės administracijos direktorius, turinčios vietos valdžios ir viešojo administravimo teises ir pareigas. Savivaldybės institucijos yra atsakingos už savivaldos teises ir savo funkcijų įgyvendinimą bendruomenės interesams.
Bendrasis skyrius

2007 m. įvyko 11 savivaldybės tarybos posėdžių, priimta 410 sprendimų. Praeitais metais išleisti 46 mero potvarkiai veiklos klausimais, 25 – personalo klausimais, 160 – atostogų ir komandiruočių klausimais.


2007 metais išleisti 2505 savivaldybės administracijos direktoriaus įsakymai veiklos klausimais,

187 – personalo klausimais;

284  - atostogų klausimais;

226  – komandiruočių klausimais.

Savivaldybės administracijos priimamajame užregistruoti 6065 dokumentai, gauti iš Lietuvos Respublikos Prezidentūros, Seimo, Vyriausybės, ministerijų, kitų institucijų, įstaigų, organizacijų. Savivaldybės administracijoje parengti ir išsiųsti 2024 dokumentai. Praeitais metais gauti  1728  gyventojų prašymai ir pasiūlymai. Tarp savivaldybės administracijos skyrių užregistruoti 1355 susirašinėjimo dokumentai.

Asmenims pirminę teisinę pagalbą teikia savivaldybės administracijos Bendrojo skyriaus vyriausiosios specialistės Jūratė Šneideraitienė ir Asta Bakanevičienė.

Rajono gyventojai apie galimybę gauti valstybės garantuojamą teisinę pagalbą informuojami Šakių rajono savivaldybės internetinėje svetainėje, adresas: www.sakiai.lt, vietinėje spaudoje – laikraščiuose „Draugas“ ir „Valsčius“, taip pat jiems dalinami Teisingumo ministerijos lankstinukai. Informacija skleidžiama seniūnų pasitarimuose, bendruomenių, neįgaliųjų organizacijų susirinkimuose.


Galimybė teikti pirminę teisinę pagalbą  Šakių rajono savivaldybės administracijoje pasirinkta todėl, kad asmenys, tiesiogiai besikreipiantys į  rajono savivaldybės administraciją, pirminę teisinę pagalbą gautų iš karto, o nebūtų siuntinėjami į kitas įstaigas.


Nuo 2007 m. sausio 1 d. iki  gruodžio 31 d. pirminė teisinė pagalba buvo suteikta 371 pareiškėjui.


Teikiant pirminę teisinę pagalbą, parengtos 3 taikos sutartys. Nė vienas pareiškėjas nepateikė prašymų dėl pirminės pagalbos teikimo trukmės pratęsimo.


68 pareiškėjams užpildyti prašymai suteikti antrinę teisinę pagalbą.


Pareiškėjų, kuriems atsisakyta teikti pirminę teisinę pagalbą nebuvo, nes nepasitaikė aplinkybių, numatytų Lietuvos Respublikos valstybės garantuojamos teisinės pagalbos įstatymo 1 straipsnio 4 dalyje.


Šakių rajono savivaldybės administracija negavo nė vieno pareiškėjo skundo dėl pirminės teisinės pagalbos teikimo.

        Praeitais metais  buvo įgyvendintas projektas “Kvalifikuota  Šakių rajono savivaldybės administracija – tolygios socialinės ir ekonominės plėtros garantas”. Per 2007 m. užbaigti  užsienio kalbos (anglų) mokymo kursai, įvado į viešąjį administravimą mokymo kursai bei kompiuterinio raštingumo kursai.

Nuo 2007 metų spalio 15 d. savivaldybėje pradėjo dirbti Bendrojo skyriaus vyriausioji specialistė (kalbos tvarkytoja), kurios viena svarbiausių funkcijų - kontroliuoti, kaip savivaldybės  teritorijoje laikomasi  Valstybinės kalbos įstatymo, lietuvių kalbos komisijos nutarimų, tikrinti, ar viešojoje kalboje vartojamos oficialios Lietuvos vietovardžių formos, derinti viešųjų  užrašų tekstus.

Rajono žiniasklaidai, žurnalui "Savivaldybių žinios" nuolat teikiama informacija apie savivaldybę, teikiama informacija Lietuvoje leidžiamam biuleteniui "Kas yra kas Lietuvoje", šalies savivaldybių portalui. Svarbiausi rajono įvykiai atsispindi savivaldybės interneto  svetainėje. Rajono laikraštyje "Draugas" kiekvieną penktadienį spausdinama "Kalbos ABC", kuriai medžiagą teikia kalbos tvarkytoja.

Bendrojo skyriaus darbuotojai dalyvauja seminaruose, kelia kvalifikaciją.

Biudžeto ir turto skyrius

2007 metų vasario 15 d. savivaldybės taryba sprendimu Nr. T-1 patvirtino rajono savivaldybės biudžetą:

pajamų 
- 67947,0 tūkst. Lt, tame skaičiuje - 2147,7 tūkst. Lt einamosios sąskaitos likučių 2007 metų išlaidoms dengti, 

išlaidų 
- 67947,0 tūkst.Lt.

Per metus biudžetas buvo tikslinamas 8 kartus. Patikslinus :

pajamų 
- 68520,5 tūkst. Lt;

išlaidų
- 68264,2 tūkst. Lt;

Įvykdyta:

pajamų
-  68737,1 tūkst. Lt;

išlaidų
-  67383,6  tūkst. Lt


2007 metais rajono savivaldybės biudžeto pajamų planas įvykdytas 100,3 proc., savivaldybės renkamų pajamų planas įvykdytas 127,6 proc., arba gauta 3550,2 tūkst. Lt daugiau pajamų (gyventojų pajamų mokesčio surinkta 2724,5 tūkst. Lt daugiau nei planuota, nekilnojamojo turto mokesčio – 528,6 tūkst. Lt, žemės mokesčio – 184,1 tūkst. Lt, žemės nuomos – 164,2 tūkst. Lt, neįvykdytas kitų pajamų surinkimo planas- vietoj planuotų 250,0 tūkst. Lt į biudžetą įplaukė 103,3 tūkst. Lt). 


Savivaldybės renkamų pajamų plano vykdymas užtikrino reikiamą asignavimų valdytojų finansavimą, kadangi iš valstybės iždo 2007 metais negauta 3339,0 tūkst. Lt prognozuotų pajamų, arba pajamų planas iš valstybės biudžeto  buvo įvykdytas  tik 83,2 proc. Lėšos valstybinėms (perduotoms savivaldybei) funkcijoms įgyvendintos 99,9 proc.


Kreditorinis biudžetinių įstaigų  įsiskolinimas 2008 m. sausio 1 d. lyginant  su 2007 m. sausio 1 d. sumažėjo nuo 801.2 tūkst. Lt iki 311,0 tūkst. Lt, tame tarpe įsiskolinimas švietimo įstaigose sumažėjo nuo  236,9  tūkst. Lt  2007 m. sausio 1 d. iki 157,5 tūkst. Lt  2008 m. sausio 1 d. Tuo tarpu paskolų dydis, paėmus 3000,0 tūkst. Lt paskolą investicinių projektų įgyvendinimui, išaugo nuo 3798,3 tūkst. Lt 2007 m. sausio 1 d. iki 6452,1 tūkst. Lt 2008 m. sausio 1 d.


Savivaldybės administracijos Biudžeto ir turto skyrius 2007 metais finansavo 50 biudžetinių ir 74 nebiudžetines įstaigas. Per metus buvo pateikti 274 prašymai dėl papildomo lėšų skyrimo. Bendra prašomų lėšų suma sudarė 4131,0 tūkst. Lt, 194 iš jų spręsti teigiamai. 140 prašymų dėl biudžeto tikslinimo pateikė asignavimų valdytojai. Asignavimai buvo patikslinti savivaldybės tarybos sprendimais.


Savivaldybės taryba 2007 metais savo sprendimais suteikė garantijas VšĮ Šakių greitoji medicinos pagalbos stotis - 150,0 tūkst. Lt ir UAB „Šakių autobusų parkas“ - 250,0 tūkst. Lt  imant paskolas investicinių projektų įgyvendinimui.


Savivaldybė yra UAB „Šakių laidotuvių namai“, „Šakių vandenys“, „Šakių knygynas“, „Šakių autobusų parkas“, „Šakių šilumos tinklai“ visų akcijų savininkė.. UAB „Šakių vaistinė“ savivaldybei priklauso 97 proc. akcijų, UAB Marijampolės atliekų tvarkymo centre – 20 proc. akcijų. Informacija apie savivaldybės kontroliuojamų įmonių finansinius ekonominius rodiklius kas ketvirtį pateikiama savivaldybės administracijos direktoriui. Savivaldybės tarybos 2007-08-09 sprendimu Nr. T-165 savivaldybei nuosavybės teise priklausančios bendrovių akcijos buvo perduotos savivaldybės administracijos direktoriui valdyti, naudoti ir disponuoti jomis patikėjimo teise, t. y. savivaldybės administracijos direktorius tapo akcijų valdytoju. Tokiu būdu, bendrovių metinė finansinė ir veiklos atskaitos bei sprendimai dėl paskirstytinojo bendrovių pelno (nuostolių) paskirstymo bus teikiami tvirtinti savivaldybės administracijos direktoriui. Nuo 2008-01-01 bendrovių, kurių akcininkas yra savivaldybė, tvirtinama tik audituota metinė finansinė atskaitomybė.

	Eil.

Nr.
	Bendrovės pavadinimas
	Pajamos 

2007 m.,

tūkst. Lt
	Išlaidos 

2007 m.,

tūkst. Lt
	Rezultatas,

tūkst. Lt
	Ilgalaikio turto įsigijimas, tūkst. Lt

	1.
	UAB „Šakių autobusų parkas“
	2815,954
	2938,789
	-122,835
	30,986

	2.
	UAB „Šakių knygynas“
	509,915
	493,108
	16,807
	1,398

	3.
	UAB „Šakių laidotuvių namai“
	896,711
	872,268
	24,443
	-

	4.
	UAB „Šakių vandenys“
	2201,999
	2167,775
	34,224
	437,880

	5.
	UAB „Šakių vaistinė“
	78,484
	33,838
	44,646
	-

	6. 
	UAB „Šakių šilumos tinklai“
	3766,485
	4156,733
	-390,248
	4764,152



Ataskaitiniais metais dividendų už turimas akcijas negauta.


2007 m. iš privatizavimo sandorių į savivaldybės privatizavimo fondą gauta 25,179 tūkst. Lt pajamų.


Viešuose prekių aukcionuose pripažinto nereikalingu savivaldybės reikmėms turto parduota už  1353 Lt.


Pagal Valstybės turto perdavimo savivaldybių nuosavybėn įstatymą priimta 14 savivaldybės nuosavybėn priskirto turto objektų, kurių balansinė vertė – 316 tūkst. Lt.


Savivaldybės pastatams ir statiniams eksploatuoti panaudos pagrindais išnuomoti 37 valstybinės žemės sklypai.


Kadastriniai matavimai atlikti bei teisiškai įregistruota savivaldybei nuosavybės teise priklausančio nekilnojamojo turto už 94,263 tūkst. Lt savivaldybės biudžeto lėšų.


Sudaryta 20 panaudos sutarčių, pagal kurias savivaldybei priklausančios negyvenamosios patalpos ir kitas ilgalaikis turtas buvo išnuomoti viešosioms įstaigoms ir asociacijoms. Sudaryta ir atnaujinta 14 nuomos sutarčių, pagal kurias fiziniams bei juridiniams asmenims išnuomota 1154,79 m2 savivaldybės negyvenamųjų patalpų.


Vadovaudamasi Lietuvos Respublikos valstybės paramos būstui įsigyti ar išsinuomoti bei daugiabučiams namams modernizuoti įstatymu, 2007 m. gruodžio 31 d. į sąrašus asmenų (šeimų), pageidaujančių išsinuomoti socialinį būstą įrašyti 129 asmenys (šeimos), t. sk.: 1) Jaunų šeimų sąraše – 44; 2) našlaičių ir likusių be tėvų globos sąraše – 8; 3) neįgaliųjų asmenų (šeimų) sąraše – 25; 4) šeimų, auginančių tris ir daugiau vaikų, sąraše – 2; 5) bendrajame sąraše – 49; 6) socialinio būsto nuomininkų sąraše – 1. 


Valstybės remiamų būsto kreditų limitas 2007 metams – 100 tūkst. Lt. Išduota 11 pažymų apie teisę į valstybės paramą būstui įsigyti, iš jų: teikti 20 proc. subsidiją – 3; teikti 10 proc. subsidiją – 5. 


2007 metais 11 asmenų (šeimų) buvo išnuomotos savivaldybės gyvenamosios patalpos, iš jų: socialinis būstas asmenims (šeimoms), turintiems teisę į valstybės paramą – 8; socialinis būstas valstybės garantijų turėtojams – 2; tarnybinės gyvenamosios patalpos – 1. 


2007 metais socialinio būsto plėtrai savivaldybei skirta 210 tūkst. Lt panaudoti socialinės paskirties 24 butų gyvenamojo namo Šakiuose, Kęstučio g. techniniam projektui parengti bei techninio projekto bendrajai ekspertizei.


Už 29,5 tūkst. Lt nepanaudotų specialiųjų tikslinių dotacijų socialinėms išmokoms ir kompensacijoms, atlikus nustatytas pirkimų procedūras, nupirktas gyvenamasis namas, kuris vykdant valstybės garantiją, bus išnuomotas savininkui grąžintame name gyvenančiam nuomininkui.

Centralizuotos buhalterijos skyrius

2007 metais skyrius nuosekliai vykdė jam priskirtąsias funkcijas: tvarkė buhalterinę apskaitą, vadovaujantis Lietuvos Respublikos buhalterinės apskaitos pagrindų įstatymu ir jo pakeitimais, kitais su buhalterinės apskaitos tvarkymu susijusiais Lietuvos Respublikos įstatymais, Lietuvos Respublikos vyriausybės nutarimais, kitais norminiais dokumentais, Biudžetinių įstaigų buhalterinės apskaitos tvarka, savivaldybės administracijos direktoriaus patvirtinta apskaitos politika, teikė buhalterinės apskaitos informaciją ir rengė įvairias ataskaitas auditoriams, mokesčių administratoriams, valstybės ir savivaldybių institucijoms, rengė savivaldybės administracijos finansinę atskaitomybę, reikalavo, kad visos ūkinės operacijos ir ūkiniai įvykiai būtų pagrįsti apskaitos dokumentais, rengė savivaldybės administracijos ir kontrolieriaus tarnybos ūkinės ir finansinės veiklos išlaidų sąmatas, tikslino patvirtintus asignavimus, atsižvelgiant į biudžeto išlaidų pokyčius, atliko išankstinę ir einamąją finansų kontrolę.

Per ataskaitinį laikotarpį skyriuje dirbo 8 darbuotojai: 5 valstybės tarnautojai ir 3 pagal darbo sutartį dirbantys asmenys.


Skyriuje apskaita tvarkoma naudojant UAB „Nevda“ programą „Biudžetas“. Centralizuotos buhalterijos skyrius tvarko savivaldybės administracijos, savivaldybės tarybos, kontrolieriaus tarnybos turto ir lėšų apskaitą. 


Valstybės turtas, valdomas patikėjimo teise ir savivaldybės turtas, valdomas nuosavybės teise, apskaitomas atskirai. Savivaldybės administracijos balanse apskaitomo turto vertė:


1. Ilgalaikio materialaus turto:

	Turto  pavadinimas
	
	Metai
	

	
	2005
	2006
	2007

	Transporto priemonės
	717260
	920912
	1201837

	Kitos mašinos ir įrenginiai
	1713260
	2029886
	2056728

	Kitas ilgalaikis turtas
	
	30170
	89319

	Nebaigta statyba
	
	3225515
	5913977

	Negyvenamieji namai
	1424897
	1400897
	1454659

	Kiti statiniai
	83198350
	86384703
	89256966

	Iš viso:
	87053767
	93992083
	99973486



2007 metų pabaigoje savivaldybės administracijos balanse apskaitomą finansinį turtą 6578184,00 Lt sudaro: 24000 Lt Marijampolės apskrities atliekų tvarkymo centro vertybiniai popieriai, 1299800,00 Lt UAB „Šakių autobusų parkas“ vertybiniai popieriai, 62938,00 Lt UAB „Šakių knygynas“ vertybiniai popieriai, 221906,00 Lt UAB „Šakių laidotuvių namai“ vertybiniai popieriai, 491754,00 Lt UAB „Šakių vaistinė“ vertybiniai popieriai, 2139156,00 Lt UAB „Šakių vandenys“ vertybiniai popieriai, 13000,00 Lt VŠĮ Lukšių komunalinis ūkis vertybiniai popieriai, 1000,00 Lt VŠĮ Marijampolės euroregiono biuras vertybiniai popieriai, 10200,00 Lt Šakių verslo informacijos centras vertybiniai popieriai, 1000,00 Lt Šakių krepšinio klubas vertybiniai popieriai, 33760,00 Lt VŠĮ Šešupės euroregiono turizmo ir informacijos centras vertybiniai popieriai, 2279670,00 Lt UAB Šakių šilumos tinklų vertybiniai popieriai.

Metų pabaigoje savivaldybės administracija užbalansinėse sąskaitose išsinuomoto turto turėjo už 250140,00 Lt. Išsinuomotą pagal panaudos sutartis turtą sudaro 34975,00 Lt automobilis „Škoda Fabia“, 7772,00 Lt interneto aparatūra, 105081,00 Lt kompiuterinė technika, 102312,00 Lt valstybinė žemė.


Savivaldybės administracijos administruojamos lėšos 2007 metais lyginant su 2005 metais išaugo 1,48 karto:

	Lėšų rūšis
	
	Metai
	

	
	2005
	2006
	2007

	Savivaldybės biudžeto lėšos (mln Lt)
	16,9
	20,4
	15,6

	Paskolos lėšos (mln Lt)
	2,1
	1,3
	3,0

	Pavedimų lėšos (mln Lt)
	8,6
	11,4
	23,4

	Iš viso: (mln Lt)
	27,6
	33,1
	42,0



Didžiausią išlaidų dalį, net 64 procentus, sudarė paprastosios išlaidos. Tai lėmė socialinės išmokos, kurios sudarė net 41,5 proc. bendros išlaidų sumos, 12,4 proc. sudarė darbo užmokestis ir socialinis draudimas ir 10,1 proc. kitos paprastosios išlaidos. Sandoriai dėl materialiojo ir nematerialiojo turto kūrimo sudarė 36 proc. bendros išlaidų sumos. Didžiausią šių išlaidų dalį -19,9 proc. sudarė negyvenamųjų pastatų (mokyklų, sporto centro) statybos ir rekonstrukcijos bei kitų pastatų ir statinių (atliekų tvarkymo centro, vandens bokštų apšvietimo tinklų ir kt.) įsigijimo ir rekonstrukcijos išlaidos..

2007 m gruodžio 31 d. savivaldybės administracijos debitorinis įsiskolinimas  buvo 86588 Lt, o kreditorinis įsiskolinimas -1375835 Lt. Didžiąją kreditorinio įsiskolinimo dalį-  1329349 Lt sudaro socialinės pašalpos ir pensijos, kurios yra priskaitytos už gruodžio mėnesį ir pagal patvirtintą tvarką išmokamos iki kito mėnesio 15 d.

Valstybinio audito išvados


Audito metu buvo vertinama Šakių rajono savivaldybės 2006 metų Savivaldybės biudžeto išlaidų mokinio krepšeliui finansuoti įvykdymo 2006-12-31 ataskaitos (forma Nr. B-13), Savivaldybės biudžeto išlaidų plano valstybinėms (perduotoms savivaldybėms) funkcijoms įgyvendinti 2006-12-31 ataskaitos (forma Nr. B-14), Savivaldybės biudžeto išlaidų valstybinėms (perduotoms savivaldybėms) funkcijoms atlikti įvykdymo 2006-12-31 ataskaitos (forma Nr. B-15), Valstybės lėšų, skirtų kapitalo investicijoms finansuoti, panaudojimo pagal asignavimų valdytojus ir investicinius projektus 2006-12-31 ataskaitos (forma Nr. B-11) (toliau – ataskaitos) duomenis, valstybės biudžeto lėšų, skirtų valstybinėms (perduotoms savivaldybėms) funkcijoms atlikti ir mokinio krepšelio bei valstybės investicijų programoje numatytiems projektams finansuoti, panaudojimo teisėtumą ir Šakių rajono savivaldybės sudarytų sutarčių bei priimtų sprendimų, susijusių su specialiųjų tikslinių dotacijų ir savivaldybės patikėjimo teise valdomo valstybės turto valdymu, naudojimu ir disponavimu juo, teisėtumą per 2006 metus. Šakių rajono savivaldybė 2006 m. ataskaitas Valstybės kontrolės 3-iojo audito departamento Kauno skyriui pateikė 2007-03-07 raštu Nr. S-317. Šakių rajono savivaldybės administracijos direktorius yra atsakingas už audituotų ataskaitų parengimą ir pateikimą, o Šakių rajono savivaldybės biudžeto asignavimų valdytojai – už Šakių rajono savivaldybės biudžeto lėšų, skirtų valstybinėms (perduotoms savivaldybėms) funkcijoms atlikti ir mokinio krepšeliui bei valstybės investicijų programoje numatytiems projektams finansuoti, panaudojimo teisėtumą. Mūsų pareiga, remiantis atliktu auditu, pareikšti nuomonę apie ataskaitas bei valstybės biudžeto lėšų, skirtų valstybinėms (perduotoms savivaldybėms) funkcijoms atlikti ir mokinio krepšeliui bei valstybės investicijų programoje numatytiems projektams finansuoti, panaudojimo teisėtumą, taip pat sudarytų sutarčių bei priimtų sprendimų, susijusių su specialių tikslinių dotacijų ir savivaldybės patikėjimo teise valdomo valstybės turto valdymu, naudojimu ir disponavimu juo, teisėtumą.


Auditas atliktas pagal Valstybinio audito reikalavimus, kurie nustato, kad auditą turime planuoti ir atlikti taip, kad užtikrintume ataskaitų duomenų tinkamumą ir teisingą pateikimą, valstybės biudžeto specialių tikslinių dotacijų panaudojimą ir Šakių rajono savivaldybės patikėjimo teise valdomo valstybės turto valdymo, naudojimo ir disponavimo juo teisėtumą.


Audito metu surinkome įrodymus, kuriais pagrindėme Šakių rajono savivaldybės apskaitos sistemos ir vidaus kontrolės, ataskaitų parengimo ir pateikimo, valstybės biudžeto specialiųjų tikslinių dotacijų ir patikėjimo teise valdomo valstybės turto valdymo, naudojimo, disponavimo juo teisėtumo vertinimus. Mes tikime, kad atliktas auditas suteikia pakankamą pagrindą mūsų nuomonei pareikšti.


Mūsų nuomone, Šakių rajono savivaldybės 2006 metų ataskaitos visais  atžvilgiais parengtos ir pateiktos pagal Lietuvos Respublikos teisės aktus, reglamentuojančius biudžetinių įstaigų buhalterinę apskaitą ir finansinės atsakomybės sudarymą.


Remdamiesi surinktais įrodymais mes pareiškiame, kad 2006 metais Šakių rajono savivaldybėje valdant, naudojant ir disponuojant valstybės biudžeto specialiųjų tikslinių dotacijų lėšomis ir patikėjimo  teise valdomu valstybės turtu, juos naudojant įstatymų nustatytiems tikslams, reikšmingų neatitikčių Lietuvos Respublikos teisės aktų reikalavimams nenustatėme.


Valstybinio audito išvada pateikta kartu su valstybinio audito ataskaita.

Ūkio skyrius

Vietinės reikšmės kelių ir gatvių priežiūra

Savivaldybė prižiūri ir remontuoja 1094,29 km asfaltuotų, žvyruotų bei grunto kelių ir gatvių, iš jų: 238,35 km gatvių, 855,94 km kelių. 

Šakių rajono savivaldybės vietinės reikšmės keliai ir gatvės pagal dangos tipus:

· su asfaltbetonio danga – 166,32 km (iš jų Šakių seniūnijoje – 31,13 km)

· su žvyro danga – 791,63 km (iš jų Šakių seniūnijoje – 113,51 km)

· grunto keliai – 136,34 km 

2007 metais gauta Kelių priežiūros ir plėtros programos lėšų – 2 813,2 tūkst. Lt:

· vietinės reikšmės keliams (gatvėms) tiesti, taisyti (remontuoti), prižiūrėti – 2 313,2 tūkst. Lt;

· tikslinis finansavimas:

· Lekėčių seniūnijos Lekėčių miestelio Kauno gatvės, kuri jungia krašto kelią Nr.140 Kaunas - Zapyškis - Šakiai su rajoniniu keliu Nr.3805 Lekėčiai-Pavilkijys, rekonstrukcija – 300,0 tūkst. Lt;

· Vargšų k. vietinės reikšmės kelias, kuris jungiasi su rajoninės reikšmės keliu Nr.3831 Plieniškiai-Batiškiai – 200,0 tūkst. Lt.
· Svarbiausi darbai:

· Kelių ir gatvių su asfalto danga duobių remontas  -5000 kv. m;

· Kelių ir gatvių asfalto dangos šiurkštinimas – 12688 kv.m;

· Kelias Nr.5-11-12.5-II-R-12 Braškiai-Sintautai (žvyro danga) – 101716 Lt;

· Sodų gatvė Kiduliuose (asfalto danga) - 149.392,00 Lt;

· Kelias Nr.1-1-12 į Ilguvą (žvyro danga) – 91544,0  0 Lt;

· Bendro naudojimo automobilių stovėjimo aikštelė su įvažiavimu į Rygiškių g. Griškabūdyje - 123.009,00 Lt;

· Bažnyčios g. prie ligoninės Šakiuose ir automobilių stovėjimo aikštelė - 92906,00 Lt;

· Paviršinio vandens nuvedimo Kęstučio ir Šermukšnių gatvėse Šakiuose - 144.346,00 Lt;

· Bendro naudojimo automobilių stovėjimo aikštelė Šaulių g. Šakiuose – 161734,00 Lt.
Statinių naudojimo priežiūra
Vadovaudamasis Šakių rajono savivaldybės tarybos 2005 m. spalio 27 d. sprendimu         Nr.T-283 patvirtintomis rajono savivaldybės Statinių naudojimo priežiūros taisyklėmis, Ūkio skyrius vykdė statinių naudojimo priežiūros funkciją ir pildė Savivaldybės statinių naudotojų sąrašą:

· Statinių naudotojų sąraše yra 264 pastatai, iš jų negyvenamieji pastatai – 123 (naudotojų skaičius – 39), gyvenamieji pastatai -101 (naudotojų skaičius – 9), inžineriniai statiniai – 40 (naudotojų skaičius – 11).

Šilumos tiekimas

Šilumos tiekimo organizavimas yra priskirtoji (ribotai savarankiška) savivaldybių funkcija. Šią veiklą reglamentuoja Lietuvos Respublikos Šilumos ūkio įstatymas, Šilumos tiekimo ir vartojimo taisyklės bei kiti šilumos tiekimą reglamentuojantys teisiniai dokumentai. Savivaldybės tarybos 2007 m. rugpjūčio 9 d. sprendimu Nr.T-181 nuo 2007 m. spalio 1 d. nustatyta UAB „Šakių šilumos tinklai“ nauja šilumos energijos kaina – 18,71 ct/kWh (be PVM), kuri palyginus su 2004 m. nustatyta bazine kaina, padidėjo 4,98 ct/kWh. Lyginant su 2004 metų bazinių kainų skaičiavimais, sąlyginio kuro kaina išaugo 80 proc. Kainos suderintos su Valstybine kainų ir energetikos kontrolės komisija. 

Vienas sudėtingesnių klausimų rajone - šilumos tiekimas Gelgaudiškio miesto vartotojams. Vadovaujantis parengtu Gelgaudiškio miesto centralizuotos šilumos tiekimo projektu, Gelgaudiškyje buvo pastatyta centrinė katilinė apkūrenama vietiniu kuru - šiaudais, nutiestos šilumos tiekimo trasos ir įrengti automatizuoti šilumos tiekimo punktai. Naujoji katilinė darbą pradėjo  2007 m. lapkričio mėnesį, prie jos buvo prijungti daugiabučiai namai, kuriems jau anksčiau iš vietinių katilinių šilumą teikė UAB ,,Šakių  šilumos tinklai", taip pat Gelgaudiškio vidurinė mokykla, Gelgaudiškio internatinė mokykla. Brangstant dujoms ir medienai, šildymas šiaudais - ekonomiškai naudingiausias sprendimas. 

Per 2007 m. UAB „Šakių šilumos tinklai“ investavo į Gelgaudiškio šilumos ūkio medernizavimą 4,8 mln. Lt, t.sk. 2,2 mln. Lt paramos lėšų iš Specialiosios investicijų skatinimo programos.

Vandens tiekimas bei nuotekų tvarkymas

Vandens tiekimą bei nuotekų tvarkymą prižiūri UAB „Šakių vandenys“. Bendrovė aprūpina Šakių rajono savivaldybės gyventojus bei įmones vandeniu, prižiūri vandentiekio vamzdynus bei nuotekų valymo įrenginius.

Įgyvendinant Nemuno vidurupio baseino vandentvarkos ūkio I etapo investicinius projektus: ,,Išdagų ir Lukšių vandens ruošimo įrenginių statyba“, ,,Šakių ir Lukšių nuotekų valymo įrenginių rekonstrukcija“ bei ,,Vandentiekio ir nuotekų tinklų plėtra Šakių savivaldybėje, I eilė“ bus atlikta: 

· Šakių ir Lukšių valymo įrenginių renovacija ir išplėtimas; 

· Giedručių, Išdagų ir Girėnų nuotekų tinklų išplėtimas ir prijungimas prie Šakių miesto nuotekų tinklų, Giedručių, Išdagų ir Girėnų vandentiekio tinklų išplėtimas;

·  Lukšių vandentiekio ir nuotekų tinklų išplėtimas, gręžinių renovacija, vandens paruošimo įrenginių statyba.


Įgyvendinant šį projektą bus nutiesta 19,1 km nuotekų ir 6,78 km. vandentiekio tinklų.

Šakių rajono savivaldybės administracija  kartu su UAB ,,Šakių vandenys“ 2008 m. vasario 5 d. pasirašė sutartį dėl projekto ,,Vandentiekio ir nuotekų tinklų plėtra Šakių savivaldybėje, II eilė“ statybos darbų, kurie bus vykdomi Girėnų, Giedručių Lukšių kaimuose bei Šakių miesto šiaurinėje dalyje. Šio projekto įgyvendinimui savivaldybei reikės prisidėti savo lėšomis, skiriant  apie 40 procentų projekto vertės. Įgyvendinus šį projektą,  bus nutiesta 5,4 km nuotekų bei 5,10 km. vandentiekio tinklų.  

Į II-ąjį Nemuno vidurupio baseino vandentvarkos ūkio investicijų etapą įtraukti septyni vandentvarkos projektai: 

· Kudirkos Naumiestis - Būbleliai - Keturnaujiena;

· Gelgaudiškis - Daukantiškiai - Skaistakaimis;

· Griškabūdis - Bliuviškiai - Patašinė;

· Lekėčiai;

· Kiduliai - Kaimelis;

· Plokščiai;

· Kriūkai- Joginiškiai.   

2007 m. savivaldybės specialistai, kartu su UAB ,,Energetinės linijos“ projektuotojais bei seniūnais, šiose gyvenvietėse atliko vandentiekio bei nuotekų trasų, valymo įrenginių bei artezinių gręžinių projektavimo bei konkursinės dokumentacijos parengimo darbus. Buvo vykdoma šiose gyvenvietėse esančių Šakių rajono savivaldybės tarybai nuosavybės teise priklausančių vandentiekio ir nuotekų šalinimo objektų turto bei žemės sklypų teisinės registracijos darbai. 

Iki 2008 m. liepos 1 d. savivaldybė turi parengti ir patvirtinti Šakių rajono savivaldybės vandens tiekimo ir nuotekų tvarkymo infrastruktūros plėtros specialųjį planą. Šiame plane bus numatyta viešo vandens tiekimo zonos bei privačių vandens tiekėjų, patenkančių į šias zonas, vandens tiekimo sistemų perėmimo terminai bei pasirinktas viešas vandens tiekėjas. Šio plano parengimui 2008 m. savivaldybės biudžete numatyta skirti 350 000 Lt.

Keleivių vežimas
2007 metais rajono savivaldybės teritorijoje vežti keleivius autobusais vietiniais maršrutais turėjo teisę 6 vežėjai, kurie eksploatavo 36 autobusus.


Didžiausias rajono savivaldybėje keleivių vežėjas, vežantis daugiausia keleivių reguliaraus vietinio (priemiestinio) susisiekimo autobusais, yra UAB ,,Šakių autobusų parkas”. 

2007 metais iš vietinio (priemiesčio) susisiekimo maršrutų bendrovė gavo 995,4 tūkst. Lt pajamų, iš jų gauta kompensacijų dėl lengvatų priemiesčio maršrutuose 110 tūkst. Lt be PVM, kas sudarė 12,44 proc. nuo gautų pajamų, patyrė 1420,0 tūkst. Lt sąnaudų, bendras nuostolis aptarnaujant šiuos maršrutus - 424,6 tūkst. Lt. Vis dėlto, nuostolingų maršrutų rajono savivaldybės administracija, bendrovei neleido nutraukti, kadangi dalis gyventojų liktų be jokio susisiekimo su medicinos, buities ir kitomis visuomenei reikalingomis įstaigomis. Kompensacijų, už patirtus nuostolius aptarnaujant maršrutus, 2007 metais savivaldybė iš biudžeto skyrė 203 tūkst. Lt (2006 m. buvo skirta 220 tūkst. Lt). Faktiškai bendrovei patirtiems nuotoliams padengti pernai trūko 200 tūkst. Lt. Bendrovė, siekdama mažinti nuostolius, pertvarkė daug maršrutų, sutrumpino reisų skaičių arba praretino jų eismą. Moksleivių vasaros atostogų metu bei švenčių dienomis daugeliu  maršrutų eismas nevyko. Pertvarkyti maršrutai: M-71 ,,Šakiai- Kudirkos Naumiestis, M-53/676 ,,Sudargas-Kaunas per Šakius, M-63 ,,Šakiai-Bizieriai”, M-55 ,,Šakiai-Jurbarkas per Gelgaudiškį“, M-71 ,,Kudirkos Naumiestis-Keturkaimis”, M-54 ,,Jurbarkas-Kudirkos Naumiestis”, M-57 Šakiai-Jurbarkas per Slavikus”, M-53 ,,Šakiai-Slavikai-Šilgaliai”, M-675 ,,Kudirkos Naumiestis-Kaunas”, M-674 ,,Šakiai-Kaunas per Kriūkus”, toliau vykdė ir plėtė užsakomųjų reisų paslaugą, didino tolimojo susisiekimo maršrutų skaičių, vykdė kitą veiklą, tačiau iš šių veiklų gautomis pajamomis bendrovė tik mažino savo nuostolį, iš esmės patiriamą dėl vietinio susisiekimo maršrutų aptarnavimo. Vis dėlto, visos bendrovės pastangomis vykdomos priemonės yra tik laikinos. 

Savivaldybės tarybos 2007 m. spalio 25 d. sprendimu Nr.T-223 buvo nustatytas keleivių vežimo kelių transportu reguliariaisiais reisais priemiestinio susisiekimo maršrutais maksimalus tarifo dydis – 26 centai (su PVM) už 1 keleivio kilometrą, kuris palyginus su 2004 m. nustatytu tarifu padidėjo 6 ct už 1 keleivio kilometrą. Vienas pagrindinių veiksnių turėjusių sąnaudų didėjimui – kuro kainų augimas (apie 50 proc.)

Savivaldybės 2004-2010 metų plėtros strateginio plano įgyvendinimas 2007 metais

Siekiant paspartinti Šakių rajono savivaldybės plėtrą, užtikrinti bendruomenės viešųjų poreikių ir interesų tenkinimą, Ūkio skyrius vykdė savo veiklą įgyvendindamas patvirtintą savivaldybės plėtros strateginį planą. 

Įgyvendinant 1 prioriteto „Saugi, sveika, sutelkta, besimokanti, kultūros tradicijas puoselėjanti visuomenė” priemones,  atlikti šie svarbiausi darbai :

· Įgyvendinamas investicijų  projektas ,,Šakių jaunimo kūrybos ir sporto centro sporto salės statyba“, bendra projekto vertė – 10129,9 tūkst. Lt, iš jų iš valstybės investicijų programos – 2100,0 tūkst.Lt. 2007 m. atlikta darbų už 3456,1 tūkst. Lt 
· Įgyvendintas Gelgaudiškio vidurinės mokyklos rekonstrukcijos projektas, bendra projekto vertė – 2912,8 tūkst. Lt, iš jų 2330,0  tūkst.Lt iš valstybės investicijų programos. 2007 m. atlikta darbų už 2037,5 tūkst.Lt. 

· Įgyvendintas Lukšių Vinco Grybo vidurinės mokyklos rekonstravimo ir mokymo priemonių atnaujinimo projektas, bendra projekto vertė – 2617,4 tūkst. Lt, iš jų 1875,00 tūkst.Lt iš valstybės investicijų programos. 

· Iš ilgalaikės paskolos, paimtos savivaldybei nuosavybės teise priklausančių pastatų ir objektų rekonstrukcijai bei kitiems būtiniausiems darbams atlikti, lėšų buvo vykdomas Šakių jaunimo kūrybos ir sporto centro sporto salės statybos, Gelgaudiškio vidurinės mokyklos rekonstrukcijos, Lukšių Vinco Grybo vidurinės mokyklos rekonstravimo ir mokymo priemonių atnaujinimo projekto bendrafinansavimas. 

· Iš  2007 m. Privatizavimo fondo lėšų sanitariniams mazgams mokyklose įrengti, Kidulių pagrindinėje mokyklos pastate įrengti sanitariniai mazgai, bendra projekto vertė – 154777,86 Lt, iš jų 140000 Lt iš Privatizavimo fondo.  

Įgyvendinant 4 prioriteto „Naudinga ir efektyvi infrastruktūra” priemones, atlikti šie svarbiausi darbai:

· Iš ilgalaikės paskolos, paimtos savivaldybei nuosavybės teise priklausančių pastatų ir objektų rekonstrukcijai bei kitiems būtiniausiems darbams atlikti, lėšų atlikti šie darbai:

· Įrengtas gatvių apšvietimas Turčinų gyvenvietėje (Kudirkos Naumiesčio seniūnija - 75039,74 Lt;

· Įrengtas gatvių apšvietimas Beržų gatvėje Šakiuose - 25607,18 Lt;

· Įrengtas gatvių apšvietimas Panovių gyvenvietėje (Kudirkos Naumiesčio seniūnija - 88743,08 Lt;

· Įrengtas dalinis gatvės apšvietimas Skelčio g., Griškabūdyje - 48999,5 Lt.

· Iš 2007 m. Privatizavimo fondo lėšų dalies, skirtų Savivaldybių švietimo, kultūros, sveikatos apsaugos, socialinės ir kitos paskirties statinių statybos, rekonstravimo, remonto bei materialinio aprūpinimo programai įgyvendinti, rekonstruotas šaligatvis tarp Šaulių ir S.Nėries gatvių, bendra projekto vertė – 153859,36 Lt.  

Atliekų tvarkymas

Įgyvendinant regioninės Marijampolės apskrities atliekų tvarkymo sistemos sukūrimo investicinį projektą, 2007 m. buvo tęsiama regioninio atliekų tvarkymo sąvartyno statyba Marijampolėje, parengti stambiagabaričių aikštelių statybos bei Plėgų ir Vaitiškių sąvartynų uždarymo projektai ir pradėtos šių darbų pirkimo procedūros. 

Nelegalių sąvartynų Šakių rajone tvarkymas nebuvo įtrauktas į šio projekto galimybių studijos parengimo techninę užduotį, todėl savivaldybė savo lėšomis sprendžia šią problemą. 2007 m. nelegalių Kidulių sen. Palankinės, Griškabūdžio sen. Girinės Kubiliškės, Plokščių sen. Pajotijų sąvartynų rekultivavimui iš aplinkos apsaugos rėmimo specialiosios programos bei biudžeto buvo skirta 36210 Lt.

2007 m. iš savivaldybės biudžeto buvo skirta 40,0 tūkst. Lt buitinių atliekų bei antrinių žaliavų konteinerių pastatymo aikštelėms įrengti. Už šiuos pinigus buvo nupirkti betono gaminiai 45 aikštelių įrengimui. 

Pagal 2006 m. gegužės 22 d. sutartį UAB ,,Žalvaris“ per tris apvažiavimus iš gyventojų surinko 47,9 t elektronikos laužo, liuminescencinių lempų, filtrų, amortizatorių, baterijų ir kitų pavojingų atliekų. Ši paslauga kartą per ketvirtį, pagal seniūnų suderintą grafiką, bus teikiama ir toliau.  

Aplinkos apsaugos programa

2007 m. Aplinkos apsaugos rėmimo specialiosios  programos  išlaidos sudarė 121,0 tūkt. Lt, o 2006 m. - 160 tūkt. Lt, palyginus su 2006 m. sumažėjo 24 proc.. Šį sumažėjimą sąlygojo pasikeitę mokesčio už medžioklės išteklius apmokėjimo terminai. Lyginant aplinkos apsaugos rėmimo specialiosios programos 2007 m. sąmatos išlaidas pagal  straipsnius matyti, kad 2007 m. žymiai daugiau lėšų nei 2006 m. skirta vandentvarkos objektų rekonstrukcijos ir remonto darbams, o mažiau - nelegalių sąvartynų likvidavimui. 

Iki 2008 m. liepos 1 d. savivaldybė turi parengti aplinkos kokybės monitoringo programą, kurios parengimui 2008 m. biudžete numatyta skirti  50,0 tūkst. Lt. Šią programą sudarys Atvirų vandens telkinių vandens kokybės bei Oro monitoringo programos, pagal kurias bus atliekami oro kokybės Šakių mieste bei paviršinio vandens kokybės rajono maudyklose tyrimai ir stebėsena.  

Savivaldybėje išaugo avarinių medžių pašalinimo poreikis. 2007 m. buvo pašalinti 34 medžiai, darbams skirta 30 000 Lt. 

Savivaldybės teritorijoje esančiuose masyvuose želdiniai bus pertvarkomi ir sodinami tik pagal želdinių pertvarkymo projektus ar schemas. Tokie projektai 2007 m. parengti Šakių miesto skvero, Šakių paežerės bei Kudirkos Naumiesčio Varpo aikštės želdinių bei infrastruktūros sutvarkymui.

Veiklos licencijos, leidimai
2007 m. išduota, patikslinta, papildyta, panaikinta 187 įvairių rūšių licencijos (leidimai). 

Statistikos departamento duomenimis, 2007 m. sausio-rugsėjo mėn. mažmeninės prekybos ir maitinimo įmonių, lyginant su atitinkamu praėjusių metų laikotarpiu, padidėjo pagal visas rūšis: automobilių degalų mažmeninė prekyba – 26,3 proc, mažmeninė prekyba maisto prekėmis, alkoholiniais gėrimais ir tabako gaminiais – 8,1 proc., maisto, gėrimų ir tabako mažmeninė prekyba specializuotose parduotuvėse – 24,7 proc., mažmeninė prekyba ne maisto prekėmis – 18,6. Nepaisant to, kad 2007 m.  mažmeninė prekių apyvarta didėjo, kita mažmeninė prekyba nespecializuotose parduotuvėse ( iš esmės-  kaimo parduotuvės) sumažėjo 11,5 proc. ir pastebima, kad vis daugiau mažų kaimo parduotuvių, neišlaikiusios konkurencijos, baigia savo veiklą. 

Vykdant savivaldybei priskirtą adresų (gatvių, pastatų, statinių ir kitų) suteikimo, panaikinimo ir kt. funkciją, toliau atliekamas nuoseklus darbas centralizuotai suteikiant gyvenamosioms vietovėms ir objektams adresus. Tačiau šioje srityje rezultatai dar labai nežymūs. 

Švietimo ir sporto skyrius

Švietimo įstaigų tinklo optimizavimas

2007 metais vyko nežymus švietimo tinklo pertvarkymas. Rajono savivaldybės sprendimais reorganizuota Barzdų pagrindinė mokykla į pagrindinę, prijungiant ją prie Griškabūdžio vidurinės mokyklos, pavadinant Griškabūdžio vidurinės mokyklos Barzdų pagrindinio ugdymo skyriumi. Liepalotų pagrindinė mokykla reorganizuota į pradinę, prijungiant ją prie Lukšių Vinco Grybo vidurinės mokyklos, pavadinat Lukšių Vinco Grybo vidurinės mokyklos Liepalotų pradinio ugdymo skyriumi. Taip pat priimti rajono tarybos sprendimai dėl Svaiginių ir Žygėnų mokyklų likvidavimo.

Pedagoginė- psichologinė pagalba vaikams jų tėvams ir jaunimui

Lukšių Vinco Grybo vidurinės mokyklos Liepalotų pradinio ugdymo skyriuje ir Griškabūdžio vidurinės mokyklos Barzdų pagrindinio ugdymo skyriuje įkurtos ikimokyklinio ugdymo grupės.

Buvo vykdomas mokyklų tinklo optimizavimo planas ir jo monitoringas. Ieškota variantų, kaip racionaliau pertvarkyti mokyklų tinklą Šakių mieste.

Vykdant pedagoginę psichologinę pagalbą vaikams, jų tėvams ir jaunimui, buvo organizuoti du psichologijos seminarai mokyklų socialiniams pedagogams, direktorių pavaduotojams ugdymui ir klasių vadovams  -  mokinių fizinės, psichinės ir emocinės sveikatos ugdymo bei pagrindinių asmenybės ugdymo ir elgesio tendencijų klausimais.

Vaikų ir jaunimo laisvalaikio užimtumas

 Organizuojant vaikų ir jaunimo laisvalaikio užimtumą, buvo įgyvendinta 35 socializacijos ir 15 psichoaktyvių medžiagų vartojimo prevencijos programų. Vaikų užimtumui naudojami mokyklų sporto aikštynai, sporto salės.

Mokymo įstaigų materialinės bazės modernizavimas

 Didelis dėmesys ir lėšos buvo skiriamos mokymo įstaigų materialinės bazės modernizavimui. Užbaigta Gelgaudiškio ir Lukšių Vinco Grybo vidurinių mokyklų renovacija, įrengti vidaus tualetai  Slavikų pagrindinėje mokykloje. Lukšių Vinco Grybo vidurinės mokyklos ikimokyklinio ugdymo skyriuje įrengtos patalpos naujai grupei. Kokybiškai suremontuota Plokščių vidurinės mokyklos biblioteka, įsigyta nauja virtuvės įranga. “Žiburio” gimnazijos bendrabučio pirmame aukšte sudėti plastikiniai langai, suremontuotas valgyklos maisto blokas. Atlikta pedagoginės psichologinės tarnybos visiška vidaus patalpų renovacija.

 Gauti du nauji “geltonieji autobusai” (Gelgaudiškis, Slavikai) padėjo teigiamai spręsti mokinių pavėžėjimo klausimus.

2007 m. rugsėjo 6 d. sprendimu Nr. T-187 mokykloms perduota 52 asmeniniai kompiuteriai ir 4 multimedia projektoriai (iš viso - už 85893 Lt.). 2007 m. lapkričio 29 d. sprendimu Nr. T-268 mokykloms perduota 26 AK, 10 lazerinių spausdintuvų, 10 spalvinių skaitytuvų, 10 tinklo komutatorių.

Švietimo įstaigų ugdymo proceso priežiūra

2007 m. birželio 28 d. tarybos sprendimu Nr. T-87 patvirtintas klasių komplektų ir priešmokyklinių ugdymo grupių skaičius  2007/2008 mokslo metams.  2007 m. rugsėjo 21 d. mero potvarkiu Nr. MT-18 klasių komplektų ir grupių skaičius buvo patikslintas.  Mokyklų pasirengimo vykdyti vidurinio ugdymo programos aprašą tikrinimas buvo vykdomas kartu su apskrities švietimo priežiūros tarnybos specialistais. 

Brandos egzaminams užsiregistravo 541 mokinys. Pagrindinio ugdymo pasiekimų patikrai (PUPP) – 583 mokiniai. Brandos egzaminų ir PUPP  priežiūra buvo vykdoma pagal skyriaus vedėjos patvirtintą priežiūros planą.  Priežiūra buvo vykdoma kartu su  apskrities švietimo priežiūros tarnybos specialistais - 2007 m. rugpjūčio 1 d. pažyma Nr. SD-20-1905. Brandos egzaminų ir PUPP organizavimas ir vykdymas pavyko  sklandžiai, išskyrus keletą smulkių organizacinių klaidelių, kurios rezultatams įtakos neturėjo.

                  Mokyklų tarifikacijos suderintos su mokyklas kuruojančiais specialistais, skyriaus ekonomiste ir vedėja. Dėl mokyklų ugdymo planų esminių pastabų skyriaus specialistai neturėjo. Visose bendrojo lavinimo mokyklose buvo atliktas platusis vidaus auditas, giluminio vidaus audito  7 sritys (ugdymo turinys, mokymasis ir ugdymas, mokymosi pasiekimai, pagalba moksleiviui, etosas, mokyklos valdymas ir kokybės garantas, ištekliai).

                  Atkreiptas dėmesys mokyklų vadovų vadybinių kompetencijų tobulinimui. Atsižvelgiant į pageidavimus ir aktualijas, buvo organizuojami pasitarimai ir seminarai šią tematika:

-Strateginis veiklos planavimas;

-Ikimokyklinio ugdymo planai;

-Alkoholio, tabako ir kitų psichiką veikiančių medžiagų vartojimo prevencijos programa;

-2007-2008 m.m. bendrieji ugdymo planai. Ugdymo turinio pasirinkimo galimybių didinimas 9-12 klasių mokiniams;

-Pagrindinės asmenybės ugdymo ir elgesio tendencijos;

-Naujosios ir senosios vidaus audito metodikos dermė;

-Pasirengimas atnaujintų ugdymo turinio programų diegimui;

-Nauji mokytojų atestavimo tvarkos ir veiklos vertinimo kriterijai.

Švietimo ir sporto skyriaus švietimo padalinio specialistams sudarytos geros sąlygos ir galimybės kelti savo kvalifikaciją kursuose ir seminaruose pagal jiems priskirtas funkcijas.

                  Formuojant naują požiūrį į dalykų mokymo turinį, jų integravimo galimybes, esant mokytojų ( anglų, matematikos, soc.pedagogų ir kt.) stygiui, 20 mokytojų persikvalifikuoja, 33-mokosi universitetuose ar kolegijose.

                  Ugdymo procesą bendrojo lavinimo mokyklose vykdė 655 ( 574 pagrindinėse ir 81 antraeilėse pareigose) pedagogai. Iš jų 576 ( 510 pagrindinėse ir 66 antraeilėse pareigose) su aukštuoju išsilavinimu. Neformaliojo švietimo įstaigose dirbo 31, iš jų - 23 su aukštuoju išsilavinimu, ikimokyklinėse įstaigose 80, iš jų - 36 su aukštuoju išsilavinimu. 2007 metų pabaigoje turėjome 86,7 proc. atestuotų mokytojų. 2007m. atestavosi 45 mokytojai ( 7 - mokytojo, 26 – vyresniojo mokytojo, 12 -  mokytojo metodininko kvalifikacinei kategorijai).

                  2230 mokinių buvo vežami į mokyklą. 1143 mokiniai mokyklas pasiekė maršrutiniais autobusais, 539 - mokyklų turimu transportu, 448 – seniūnijų ir privačiu transportu, 33 mokiniai buvo nepavežami.

Gyventojų saviraiška ir užimtumas per sportą

               Per metus rajono mokyklose vyko tapklasinės įvairių sporto šakų varžybos. Varžybų nugalėtojai atstovavo mokyklai rajoninėse varžybose. Metų bėgyje rajone buvo pravesta 15 įvairių sportinių varžybų, jose dalyvavo 1280 mokinių. Šių varžybų nugalėtojai atstovavo rajonui 2007 metų Lietuvos Respublikos mokinių olimpinio festivalio varžybose. Jaunimo kūrybos ir sporto centras organizavo 12 sportinių  varžybų, jose dalyvavo 840 moksleivių, siekė išsiaiškinti geriausius, kurie atstovavo rajonui įvairiuose LR  čempionatuose, pirmenybėse ir 2007 m. Lietuvos jaunimo ir jaunučių sporto žaidynėse. Jaunimo kūrybos ir sporto centras  birželio mėnesį vykdė 10 dienų lengvosios atletikos mokomąsias treniruotes Jurbarko miesto stadione. “Varpo” vidurinė mokykla liepos mėnesį vykdė 10 dienų  futbolo mokyklėlę. 16 rajono mokyklų šią vasarą dalyvavo Švietimo ir mokslo ministerijos organizuojamoje akcijoje “Noriu sportuoju”. 

Sporto ir aktyvaus laisvalaikio praleidimo infrostruktūros plėtotė

                   2007 metais buvo įvykdytas sporto renginių planas. Vyko 43 renginiai, juose dalyvavo 2143 asmenys, tarp jų - 426 moterys. Visai programai vykdyti panaudota 60 tūkstančių litų savivaldybės lėšų. Vieni iš populiariausių renginių, tai automobilių kroso čempionato dviejų etapų varžybos, seniūnijų vasaros sporto žaidynės, kartingo čempionato dviejų etapų varžybos, atviros rankų lenkimo sporto varžybos rajono savivaldybės mero taurei laimėti. Sporto klubui “Kalibras” skirta 2000 Lt. sportinių šautuvų įsigijimui ir tuo sudaryta galimybė moksleiviams, jaunimui, suaugusiems treniruotis ir dalyvauti įvairaus rango varžybose.

                  Ženkliausi rajono savivaldybės sportininkų pasiekimai: Nerijus Naujokaitis tapo Europos autokroso čempionu. Šarūnas Glikas - Europos paskutiniojo etapo trečios vietos laimėtojas. Kęstutis Tarnauskas – Europos rankų lenkimo čempionato antros ir trečios vietos laimėtojas. Romas Pališkis - Europos rankų lenkimo čempionato trečios vietos laimėtojas. Abu šie sportininkai tapo ir Pasaulio čempionato prizininkais.  Mažvydas Butkus – Lietuvos jaunučių sporto žaidynių disko metimo rungties čempionas, jis 2007 metais pagerino Lietuvos jaunučių rekordą.

                   Ūkio skyrius parengė projektą dėl Šakių “Aukuro” pagrindinės mokyklos sporto stadiono rekonstrukcijos, jaunimo reikalų koordinatorė – dėl Sintautų, Gelgaudiškio ir Lukšių Vinco Grybo mokyklų sporto stadionų rekonstrukcijos. Paraiškos pateiktos Europos ekonominės erdvės ir Norvegijos finansinių mechanizmų programai. 

                   Per 2007 metus naujojo Šakių sveikatingumo ir sporto centro statybai skirta 3465111,2 Lt.

Socialinės paramos skyrius


2007 metais socialinėms išmokoms buvo panaudota 15312921,47 Lt. tame skaičiuje:


vaiko ir šalpos išmokomos panaudota 13574661,53 Lt. tame skaičiuje:


3175 šeimoms mokėta išmoka vaikui – 4051474,24 Lt;


296 šeimoms mokėta vienkartinė išmoka gimus vaikui – 312200,00 Lt;


105 šeimoms mokėta vienkartinė išmoka nėščiai moteriai – 27470,00 Lt;


195 šeimoms mokėta vaiko globos (rūpybos) išmoka – 1246298,79 Lt;


40 šeimų mokėta vienkartinė išmoka būstui įsigyti arba įsikurti – 189831,69 Lt.

                     
25689 asmenims mokėta šalpos išmoka – 7700722,53 Lt.


1169 asmenims mokėta transporto išlaidų kompensacija – 46664,28 Lt.

                     socialinėms paramos išmokoms panaudota 1709179,94 Lt. tame skaičiuje:     

492 šeimoms  mokėta socialinė pašalpa  - 984594,74 Lt;

306 šeimoms mokėta būsto šildymo kompensacija kietam kurui - 113312,24 Lt;             17 šeimų mokėta kompensacija už gamtines dujas - 4502,96 Lt;


408 asmenims išmokėta  speciali laidojimo pašalpa - 437370,00 Lt;


158 šeimoms išmokėta vienkartinė pašalpa (ligos, stichinės nelaimės atveju, dėl sunkios materialinės padėties) - 165965,00 Lt. 


26 asmenims išmokėta vienkartinė pašalpa grįžusiems laisvės atėmimo vietų - 3435,00 Lt.


Vienkartinėms kompensacijoms iš valstybės biudžeto buvo panaudota 29080 Lt, tame skaičiuje:


2 šeimoms išmokėta kompensacijos sovietinėje armijoje sužalotiems ir žuvusiųjų šeimoms  - 17280,00 Lt;


1 šeimai išmokėta valstybinė finansinė parama užsienyje mirusių (žuvusių) palaikams parvežti - 4000,00 Lt;


3 šeimoms išmokėta vienkartinė pašalpa kariui savanoriui laidoti - 7800,00 Lt. 


Susirašinėjama su VSDFV Užsienio išmokų tarnyba dėl asmenų, išvykusių į Europos Sąjungos šalis. 2007 m. susirašinėjimas vyko dėl 15 asmenų.


 Socialinės apsaugos ir darbo ministerijai pateikti dokumentai 2 rajono motinų, užauginusių 7 ir daugiau vaikų, II-ojo laipsnio valstybinei pensijai gauti. 


2007 m. Lietuvos gyventojų genocido ir rezistencijos tyrimo centrui pateikta 34 rajono gyventojų prašymai nukentėjusio asmens teisiniam statusui gauti. 


Dalyvauta 18-oje savivaldybės Paramos teikimo komisijos  posėdžių, parengta 210 administracijos direktoriaus įsakymų ir 22 tarybos sprendimai. Savivaldybės karo prievolininkų atrankos komisijos posėdžiuose dalyvauta 13 kartų. Dalyvauta 39 teismo posėdžiuose, pateikta 21 išvada.

Techninės pagalbos priemonės neįgaliesiems:

Per 2007 m. sausio - birželio mėn. priimti dokumentai iš 234 rajono neįgalių asmenų, jiems paskirta  priemonių  už 35,1 tūkst. Lt.

Specialiųjų poreikių lygio nustatymas pensijinio amžiaus asmenims:

 
priimti dokumentai iš 396 pensijinio amžiaus asmenų, jiems nustatyta :                             

350- čiai – didelis specialiųjų poreikių lygis,

                     46- iems – vidutinis specialiųjų poreikių lygis.

     
Per 2007 metus įvyko 12 specialiųjų poreikių lygio nustatymo komisijos posėdžių, kuriuose priimti sprendimai neįgaliesiems dėl specialiųjų poreikių tenkinimo, išrašyti ir išduoti šiems asmenims neįgaliojo pažymėjimai.

     
2007 m. 1188 pensijinio amžiaus asmenys, turėję nustatytas invalidumo grupes be termino, kreipėsi dėl invalidumo grupių prilyginimo specialiųjų poreikių lygiui. Šiems asmenims paruošti administracijos direktoriaus įsakymai, sprendimai, išrašyti ir išduoti neįgaliojo pažymėjimai.
    
 Būsto pritaikymas žmonėms su negalia:

     
Priimta 40 prašymų būsto pagerinimui. Būsto pritaikymo žmonėms su negalia komisija, vadovaudamasi būsto pritaikymo poreikio vertinimo metodika, patikrino pateiktus dokumentus ir sudarė eilę. Pagal patvirtintą sąmatą, komisija patikrino ir įvertino būsto pritaikymo poreikį  5 asmenims, jiems buvo pritaikytas būstas, iš viso už 80,4 tūkst. Lt.
Suorganizuota Jadagonyse stovykla Šakių rajone žmonėms, turintiems stuburo pažeidimų (sėdintiems rateliuose). Joje dalyvavo 20 mūsų rajono neįgalių jaunų žmonių. Jiems suorganizuota išvyka į Rumšiškių buities muziejų.

    
Suorganizuotos 2 išvykos rajono neįgaliesiems: į šventę Siemens arenoje „Būkime kartu“ – dalyvavo 75 rajono neįgalieji, į Neįgaliojo dienos paminėjimą – šventę Vilniaus filharmonijoje – 12  neįgalių žmonių.

    
Išmokėta spec. lengvojo automobilio įsigijimo, techninio pritaikymo išlaidų kompensacija 2 rajono neįgaliesiems – 8 tūkst. Lt.

Per 2007 metus aptarnauti 11183 klientai, 2800 klientų suteikta informacija, konsultacija lengvatų neįgaliesiems, specialiųjų poreikių klausimais, piniginės socialinės paramos, išmokų vaikams, šalpos išmokų skyrimo ir mokėjimo klausimais, socialinių paslaugų gavimo klausimais.

Skyriuje gauti 6185 dokumentai, išsiųsta –2709 raštai. 

Vaiko teisių apsaugos skyrius


2007-01-01 rajone gyveno 8575 vaikai, iš jų 2200 gyveno mieste, 6375 − kaime. 2008-01-01 rajone registruotos 329 socialinės rizikos šeimos, iš jų − 58 mieste, 271 − kaime. Šiose šeimose auga 825 vaikai. Per 2007 metus į socialinės rizikos šeimų sąrašą įrašyta 14 šeimų, išbraukta − 74.


Rajone gyvena 202 vaikai, netekę tėvų globos. Iš jų 150 globojami 105 šeimose, 6 − Ramaldos Burdulienės šeimynoje, 46 vaikai gyvena institucijose: 6 −Alytaus apskrities sutrikusio vystymosi kūdikių namuose, 12 − Marijampolės apskrities vaikų globos namuose. Šiose įstaigose visi vaikai buvo apgyvendinti iki 2007 m. 28 vaikai gyvena VšĮ Šakių vaikų globos namuose (iš jų: 1 mergaitė apgyvendinta Vilniaus mergaičių specialiuose vaikų globos namuose, 1 berniukas pabėgęs − jam paskelbta paieška). 


2007 m. 66 vaikams buvo nustatyta laikinoji arba nuolatinė globa, 55-iems - globa baigėsi. Iš jų vienas buvo įvaikintas, 22 sulaukė pilnametystės, 32 vaikai grąžinti tėvams. Praėjusiais metais 26 vaikams buvo nustatyta laikinoji globa tėvų prašymu, jiems išvykus į užsienį. 


Vaiko teisių apsaugos skyrius per praėjusius metus pateikė teismui 17 ieškinių, paruošė 340 išvadų ir pažymų, dalyvavo 107 teismo posėdžiuose. 


2007 m. 42 vaikai patyrė smurtą. Jiems buvo organizuota įvairi specialistų pagalba. 


Skyriaus darbuotojos dirbo prevencinį darbą su tėvais ir vaikais, lankėsi globėjų šeimose, organizavo seminarus ir kitus renginius, prisidėjo prie materialinės pagalbos organizavimo, bendradarbiavo su Danija, teikiant pagalbą kaimo daugiavaikėms šeimoms. 


Rajone veikė 5 Dienos centrai. Juos lankė 150 vaikų iš socialiai remtinų šeimų. 


Skyrius organizavo nepilnamečių reikalų koordinacinės tarybos, globėjų klubo, globėjų atrankos komisijų darbą.

Žemės ūkio skyrius

Pagrindinis skyriaus darbas- valstybinių žemės ūkio funkcijų vykdymas ir administravimas bei savivaldybės funkcijos- valstybinės žemės nuomos administravimas.

Per metus skyriuje užregistruota 914 gautų raštų, išsiųsta 561 raštas.

Ūkininkų ūkių ir žemės ūkio kaimo valdų registras, pasėlių deklaravimas

2007 m. gruodžio 31 d. rajone buvo įregistruoti 3496 ūkininkų ūkiai. Iš jų 2007 metaiss įregistruoti  196 ūkiai.
 

Per balandžio ir gegužės mėnesius iš 4431 žemdirbio, ūkio subjekto priimtos deklaracijos su žemėlapiuose įbraižytais pasėlių plotais. Deklaruota  88078, 85  ha bendro žemės ploto, iš jo -22689, 45 ha žieminių javų, 21517, 88 ha vasarinių varpinių javų, 1357, 14 ha cukrinių runkelių, 12089, 25 ha rapsų ir tik 68, 55 ha pluoštui bei sėmenims. 

Per metus VĮ Žemės ūkio informacijos ir kaimo verslo centre atnaujinta  5500 žemės ūkio ir kaimo valdų.

Apdrausta  16 ūkininkų ir 2 žemės ūkio bendrovės ( 1107, 25 ha).

Pieno gamybos kvotų, draudimo įmokų, paskolų palūkanų, paramos nelaimės atveju kompensavimo administravimas

Vykdant pieno kvotų administravimą, per 2007 metus gamintojai pateikė 230 paraiškų/pranešimų ( K1-K12 formų) pieno kvotų administravimui. Išdalinti 837 gamintojams skirti pranešimai ( D1- D34P), gauti iš VĮ Žemės ūkio informacijos ir kaimo verslo centro.

2007 m. lapkričio mėnesį įvykusiame pirmajame pieno kvotų aukcione Šakių rajono gamintojai, palyginus su kitais Lietuvos rajonais, laimėjo teisę įsigyti daugiausiai kvotos- devyniems gamintojams teko 349 tonos. Iš viso 2007 metais buvo užregistruotos 125 paraiškos pieno gamybos kvotai parduoti ir 35 kvotoms pirkti.

Dėl ilgalaikių paskolų dalies palūkanų kompensavimo kreipėsi 62 ūkio subjektai, dėl trumpalaikių- 32.  Kaip ir pernai, mažiausiai kreditų buvo paimta žemės ūkio paskirties žemei pirkti. Dėl dalies palūkanų kompensavimo kreipėsi tik 6 ūkio subjektai.

2007 m. gegužės 1 d. įsigaliojo nauja investicinių kreditų bei trumpalaikiam turtui formuoti paskolų dalies palūkanų kompensavimo tvarka. Vadovaujantis šia tvarka, administruota 12 prašymų kompensuoti palūkanas.

Per 2007 metus priimta 15 ūkininkų prašymų nuostoliams dėl fitosanitarijos priemonių taikymo iš dalies kompensuoti.

Pagal gyventojų prašymus Valstybinio socialinio draudimo fondo valdybos skyriams per 2007 metus išduotos 9 pažymos apie draudžiamąsias pajamas pensijai gauti.

Technikos registravimas, techninės apžiūros

2007 metais skyriuje atliktos 903 operacijos žemės ūkio technikos įregistravimui,išregistravimui bei duomenų keitimui. 

Paruoštos ir išduotos 172 pažymos Nacionalinei mokėjmo agentūrai  apie žemės ūkio technikos įsigijimą .

Paruoštos ir išduotos 38 pažymos apie traktorininkų pažymėjimų išdavimą.

Pagal paskelbtą grafiką atliktos   žemės ūkio technikos apžiūros 44 rajono vietose. Papildomai pagal individualius žemdirbių iškvietimus atliktos 235 apžiūros. Iš viso per 2007 metus atlikta 6012 traktorių, kombainų bei priekabų techninių apžiūrų.

Į  biudžetą surinkta 114852 Lt pajamų.

Melioracijos įrenginių priežiūra

2007 metais valstybės biudžeto specialiose tikslinėse dotacijose, Valstybės investicijų programoje numatytiems melioracijos darbams atlikti savivaldybės biudžetui buvo skirta 1646 tūkst. Lt. Valstybės biudžeto specialiose tikslinėse dotacijose savivaldybių biudžetams valstybinėms ( perduotoms savivaldybėms) funkcijoms atlikti buvo skirta 500 tūkst. Lt. Įsavinant šias lėšas, buvo atlikti šie numatyti projekte darbai:

- suremontuota sausinimo sistemų – 165 ha;

- suremontuota ir rekonstruota griovių – 37, 51 km;

- suremontuota ir rekonstruota pralaidų- 49 vnt.;

- suremontuota ir rekonstruota užtvankų – 8 vnt.;

- suremontuota ir rekonstruota drenažo linijų- 1, 82 km.

Atlikus šiuos darbus, pagerėjo žemės ūkio naudmenų būklė apie 3000 ha plote.

Dėl melioracijos statinių gedimų 2007 metais kreipėsi 139 žemės naudotojai, 91 žemės naudotojui buvo atlikti melioracijos statinių remonto ir rekonstrukcijos darbai, tuo pagerinant jo naudojamos dirbamos žemės būklę.

2006 metais buvo įvykdytas projektas „Šakių rajono griovių ir jų statinių renovacija“. Jis buvo vykdomas iš ES, LR Vyriausybės ir Šakių rajono savivaldybės lėšų. Pagal  sutartį šio objekto priežiūrą 5 metus turi vykdyti savivaldybė. Vykdant prisiimtus įsipareigojimus buvo šienaujami grioviai ir pylimai -  53, 11 km.

Kitų programų administravimas

Vadovaujantis  Finansų ministerijos viršininko 2002 m. gruodžio 24 d. įsakymu Nr. 375 , Valstybinės žemės nuomos mokesčio administravimą vykdo raJonų savivaldybės. Mūsų rajone šį darbą atlieka Žemės ūkio skyrius. Šiais metais valstybinės žemės nuomotojų buvo 6229, iš jų 151 juridinis asmuo. Rugsėjo mėnesį paskaičiuotas žemės nuomos mokestis ir atspausdintos deklaracijos ir kvitai. Jie perduoti seniūnijų darbuotojams pristatyti mokesčių mokėtojams.

Per 2007 metus suteikta 96, 541 tūkstančio  litų žemės nuomos mokesčio lengvata fiziniams asmenims.

Suteiktos valstybės pagalbos registrui pateikta duomenų apie 726 lengvatas, suteiktas ūkiniams subjektams.

Kiekvieną mėnesį skyrius praveda ūkininkų susirinkimus , kuriuose nagrinėjamos aktualiausios žemdirbių problemos, teikiama informacija, atsakoma į iškilusius klausimus. 

Kultūros ir turizmo skyrius

Lėšos. 2007 m. rajono kultūros lėšos buvo 2 265,684 Lt, tai sudarė 3,33 proc. nuo bendro rajono biudžeto. Įstaigos už teikiamas mokamas paslaugas surinko78.080,00 Lt, per Lietuvos ir ES fondus pritraukė 146.783,14 Lt,  savivaldybės bendrafinansavimo lėšos vietiniams ir tarptautiniams projektams sudarė 22651,00Lt, iš kitų rėmėjų kultūrinei veiklai gauta 56.578,00 Lt.

Bazė. 24000 Lt buvo skirta Zanavykų krašto muziejaus langų pakeitimui, už 38000.Lt įsigyta naujų muzikos instrumentų ir aparatūros, atnaujinta ir naujai įsigyta tautinių kostiumų už 35000 Lt. 2007 m. pabaigoje buvo uždaryti Mikytų ir Išdagų bibliotekų filialai.

Paveldas.  Bendromis Kultūros ministerijos ir savivaldybės lėšomis buvo tvarkomi Sudargo piliakalniai: atliekami tyrinėjimo, krūmų ir medžių šalinimo darbai ir kt. Atlikti Kukarskės ir Maštaičių piliakalnių kadastriniai matavimai. Įgyvendinant Šešupės euroregiono Šakių biuro parengtą projektą”Šešupės tiltai”buvo sudėtos naujos grindys, įrengta priešgaisrinė signalizacija Zyplių dvaro arklidėse. Zanavykų krašto muziejaus iniciatyva vyko tęstinis projektas “Senųjų kryžių restauravimas ir atstatymas”, kurio metu buvo 2 kryžiai atstatyti ir 16 (Mikniškiai) restauruota. 

Veikla. Šakių rajono savivaldybės viešojoje bibliotekoje ir 29 jos filialuose per praėjusius metus įsiregistravo 9958 skaitytojai (2006 m. 10772) skaitytojai. Tai sudaro 28,7 proc. visų rajono gyventojų. Jiems išduota per 252,6 tūkst. fiz. vnt. įvairių spaudinių.   Per 2007 metus rajono bibliotekose apsilankė129 tūkst. lankytojų (2006 m. –123,6 613)  lankytojų. Kiekvienas bibliotekos vartotojas vidutiniškai apsilankė po 12,9 kartų.

Pagerėjo bibliotekų aprūpinimas naujomis knygomis. Per 2007 metus rajono bibliotekos gavo 5370 naujų knygų (2006 m. 3815). Jų  įsigijimui buvo išleista 84,1tūkst. Lt  (2006 m. 52,9 tūkst. Lt) ir periodinių leidinių prenumeratai 20 tūkst. Lt (2006 m.18,4 tūkst. Lt.)

Daug dėmesio skiriama bibliotekų automatizacijai ir kompiuterizacijai. Lietuvos integralios bibliotekų informacinės sistemos (LIBIS) programa Viešojoje bibliotekoje diegiama nuo 2001metų. Nuo tada dirbama su komplektavimo ir katalogavimo posistemiais, kuriamas bibliotekos elektroninis katalogas, naujų knygų įrašai siunčiami į Lietuvos bibliotekų suvestinį katalogą. Šiuo metu  į elektroninį katalogą įtraukta  95 proc. bibliotekoje esamų knygų aprašų.  Visiškai įdiegta kompiuterizuota skaitytojų aptarnavimo sistema Viešojoje bibliotekoje. 2003 m. prasidėjo kaimo filialų kompiuterizacija. 2007 metais kompiuterius turėjo 10 kaimo filialų (31 proc.filialų), iš jų 9 turi prieigą prie interneto. 2007 m. parengti 6 projektai ir gautas finansavimas 2008 m. naujų VIP steigimui, esamų atnaujinimui. 17 rajono bibliotekų dalyvauja projekte “Bibliotekos pažangai” (Bilo Geitso fondas), kuris pagerins bibliotekų kompiuterizavimo būklę .
Kultūros, laisvalaikio centruose, laisvalaikio salėse veikia 100 meno mėgėjų kolektyvų. Jų veikloje dalyvauja 1121 dalyvis. Iš jų vaikų ir jaunimo 39 kolektyvai (460 dalyvių). 2007 m. Lietuvos dainų šventėje, kaip svarbiausiame metų kultūros renginyje dalyvavo 21 kolektyvas. 

Etninė kultūra -  viena iš svarbiausių kultūros sričių . Zyplių dvaras tampa patraukliu etninės veiklos centru: veikia tautodailės darbų galerija, keramikos, kalvystės dirbtuvės. 

Tradicinius edukacinius renginius, seminarus, liaudies meno parodas nuolat vykdo Zanavykų krašto muziejus. Etninės veiklos turinį sudarė leidybinė veikla, tradiciniai renginiai, parodos, tautinių rūbų siuvimas, seminarai ir kt. Etninės kultūros programai buvo panaudota  apie 40000 Lt

Sėkmingai kultūros įstaigos naudojosi ES bei Lietuvos fondų teikiama finansine parama. Pritraukiant Lietuvos fondų lėšas sėkmingiausiai dirbo Šakių ,Gelgaudiškio,Sintautų Lukšių kultūros centrai, Patašinės laisvalaikio salė, Zanavykų krašto muziejus , Kultūros ir turizmo skyrius ir kt.. 

Išleistas naujas Šakių rajono žemėlapis, dalyvauta tarptautinėje turizmo parodoje “Vivatur 2007”, Sėkmingai dirba “Šešupės “ euroregiono įkurtas turizmo informacinis centras. 

2007 m. aktualus išlieka kultūros įstaigų bazės tvarkymas, Zanavykų krašto muziejaus plėtra, paveldo objektų pritaikymas kultūros ir turizmo reikmėms, ES struktūrinių fondų lėšų pritraukimas , kultūros darbuotojų kvalifikacija ir kt. Pasiruošimas Lietuvos vardo tūkstantmečio paminėjimui, Šakių 410 m. jubiliejui, jubiliejinei Lietuvos dainų šventei bus svarbiausi kultūros įstaigų, jų meninių vadovų darbai.

Jaunimo reikalų koordinatorės

Vadovaudamasi Lietuvos Respublikos jaunimo politikos pagrindų įstatymu (toliau – Įstatymas) (Žin., 2003, Nr.119-5406), jaunas žmogus yra nuo 14 iki 29 metų amžiaus. Statistikos departamento duomenimis Šakių rajone gyvena 36805 gyventojų, jaunimo turime 8515 (vyr.4519/mot.3996). Bendrojo lavinimo mokyklose ir suaugusiųjų klasėse mokosi 2682 jauni žmonės. 2007 m. spalio 1 d. Darbo diržos duomenimis bedarbių rajone buvo 625; jaunimo iki 25 metų – 40 bedarbių (iš jų: su aukštuoju išsilavinimu 6, su aukštesniuoju – 1, su profesiniu – 10 ir nekvalifikuoti – 23).

Šiuolaikinė jaunimo politika plėtojama dviem pagrindinėmis kryptimis:

1.   Jaunimo interesų užtikrinimas atskirose viešosios politikos srityse – švietimas ir

mokslas, kultūra, sportas, darbas ir užimtumas, būstas, sveikata ir kt.;

2. Jaunimo veiklos plėtra (youth work), t.y. neformalus jaunimo ugdymas(is), kuriuo 

siekiama sudaryti sąlygas jauniems asmenims mokytis iš patirties ir eksperimentuoti (savanoriškumas, savarankiškumas, savivalda). Jaunimo veikla „pasiekia“ jaunus žmones jų laisvalaikio metu, kai jie „ne šeimoje“, „ne pamokose/paskaitose“ ir „ne darbe“. Šiame lauke dirba jaunimo darbuotojai, ugdomi jaunimo lyderiai, telkiasi jaunimo iniciatyvos, kuriami ir vykdomi pilietiniai, kultūriniai, socialiniai projektai. Rajone įregistruota 12 jaunimo organizacijų. Jaunimo organizacijos veikiančios Šakių rajono savivaldybės teritorijoje, pajėgios užimti tik labai nedidelę jaunimo dalį. Pagrindinės priežastys:

· silpna materialinė bazė;

· suaugusių vadovų trūkumas;

· nepastovus finansavimas;

· nuolatinė lyderių kaita.

Kultūros centrų, laisvalaikio centrų ir laisvalaikio salių veikloje dalyvavo 630 jaunų

žmonių, Meno mokykloje – 300, Jaunimo kūrybos ir sporto centre – 256, jaunimo organizacijų, neformalių jaunimo grupių ir organizacijų, dirbančių su jaunimu veikloje, dalyvavo apie 300 jaunų žmonių.

                   Savivaldybėje veikia jaunimo reikalų komisija, kurioje dirba vienas politikas, trys savivaldybės administracijos atstovai ir trys jaunimo organizacijų atstovai, deleguoti Šakių jaunimo sąjungos „Apskritasis stalas“. Komisija, vadovaudamasi 2007 m. gegužės 14 d. mero potvarkiu  Nr. MT-3 „Dėl savivaldybės jaunimo reikalų komisijos sudarymo“  remia jaunimo organizacijų veiklą, administruodama savivaldybės Programą jaunimui, skatina jaunimo dalyvavimą, sprendžiant jiems svarbius klausimus. Per 2007 metus įvyko šeši Jaunimo reikalų komisijos posėdžiai, surašyti šeši protokolai. Programai įgyvendinti savivaldybės taryba buvo skyrusi 23,8 tūkst.Lt. Buvo organizuoti du projektų finansavimo konkursai:

1. Patirties mainų, mokymų, seminarų organizavimo projektų finansavimo konkursas.Konkursui pateikti 5 projektai, finansuoti 4. Projektų įgyvendinimui skirta 2000 Lt.

2. Jaunimo iniciatyvų įgyvendinimo konkursas. Konkursui pateikta 16 projektų, finansuota 12. Projektų įgyvendinimui skirta 8550 Lt

Jaunimo organizacijos, neformalios jaunimo grupės ir organizacijos, dirbančios su jaunimu dalyvavo Jaunimo reikalų departamento, Švietimo ir mokslo ministerijos, Kultūros ministerijos, Socialinės apsaugos ir darbo ministerijos, Kultūros ir sporto rėmimo fondo bei Marijampolės kultūros plėtros rėmimo programos projektų finansavimo konkursuose. Iš nacionalinių programų buvo finansuota 12 projektų . Jų įgyvendinimui skirta 58 tūkst. litų. 

Vadovaujantis Šakių rajono savivaldybės tarybos 2005 m. lapkričio 30 d. sprendimu Nr.T-31 „Dėl studijų rėmimo fondo nuostatų, paraiškos ir sutarties formų tvirtinimo“ 2007/2008 mokslo metais veikė Studijų rėmimo fondas, kuris skirtas gabiems rajono jaunuoliams, neturintiems galimybių studijuoti dėl materialinių sunkumų. Šakių rajono savivaldybės tarybos 2007 m. birželio 28 d. sprendimu Nr. T-75 „Dėl studijų rėmimo fondo komisijos tvirtinimo“ komisijos sprendimu stipendijos skirtos dvylikai jaunuolių. Iš 2007 m. biudžeto stipendijoms išmokėti buvo skirta 21 tūkst.litų. Dar keturias stipendijas rajono studentams skyrė Carol Martin Gruodis švietimo fondas.

Reaguodama į dabarties iššūkius, siekdama skatinti jaunimo organizacijų ir jaunimo grupių iniciatyvas ir išplėsti su jaunimu dirbančių organizacijų ir institucijų ratą, savivaldybė vykdo atskiras programas, kurių lėšomis įgyvendinami ir jaunimo veiklai skirti projektai. Vadovaudamasi savivaldybės tarybos 2003 m. kovo 20 d. sprendimu Nr. 63 „Dėl lėšų, skirtų savivaldybės programoms finansuoti, naudojimo tvarkos tvirtinimo“ , Projektų atrankos ir vertinimo komisija paskirstė 40 tūkst.litų projektų įgyvendinimui valstybinėms įstaigoms ir nevyriausybinėms organizacijoms, finansuodama 73 projektus. 

Jaunimo politikai svarbios bendruomeninės organizacijos, kurių rajone yra 29. Nors jų veikla skirta įvairiems vietos gyventojų poreikiams tenkinti, bet dauguma vykdo vaikų ir jaunimo užimtumo bei ugdymo veiklą. Per bendruomenių centrus yra pasiekiamas neorganizuotas jaunimas kaime. Vadovaujantis Šakių rajono savivaldybės tarybos 2005 m. gegužės 12 d. sprendimu Nr.T-142 „Dėl bendruomeninių iniciatyvų rėmimo programos, rėmimo tvarkos, rėmimo programos paraiškos ir rėmimo sutarties formų tvirtinimo“ 2007 m. iš savivaldybės biudžeto buvo skirta 100 tūkst.litų bendruomeninių iniciatyvų programai įgyvendinti. 

2007 metais toliau savo veiklą tęsė Šakių krašto vietos veiklos grupė (VVG), įgyvendindama projektą „Šakių krašto kaimo plėtros strategijos rengimas“. Projekto įgyvendinimui iš ES struktūrinių fondų gauta 70 tūkst.litų. Įgyvendinus šį projektą, bus parengta VVG atstovaujamos teritorijos plėtros strategija naujam programavimo etapui (2007-2013 m.). Pagal šią priemonę bus remiami kaimo vietovių atnaujinimo ir gyvenamosios aplinkos gerinimo projektai.

Civilinės metrikacijos skyrius

Rajono savivaldybės administracijos Civilinės metrikacijos skyrius, vykdydamas jam įstatymų deleguotas funkcijas, registruoja gimimą, tėvystės pripažinimą ir tėvystės nustatymą, įvaikinimą, santuokos sudarymą, santuokos nutraukimą, mirtį, vardo, pavardės, tautybės pakeitimą. Apskaito bažnyčios (konfesijų) nustatyta tvarka, užsienyje sudarytas santuokas, užsienyje įregistruotas ištuokas. Reikalui esant, taiso, papildo, anuliuoja civilinės būklės įrašus. Išduoda pakartotinius liudijimus ir įrašų išrašus.

2007 m. rajone įregistruota 290 naujagimių – 150  berniukų ir 140 mergaičių. Daugiausia kūdikių gimė Šakių mieste – 51, Šakių seniūnijoje – 36, Gelgaudiškio seniūnijoje – 31, mažiausiai – Plokščių seniūnijoje – 2; Slavikų seniūnijoje – 4, Lekėčių seniūnijoje – 7.

Rajone 91 vaikui įregistruotas tėvystės pripažinimas ir nustatymas. 

Santuokų sudaryta 194. Įregistruotos 86 ištuokos. Lyginant su 2006 m.  atitinkamai 33 santuokomis daugiau ir 36 ištuokomis mažiau.

Praėjusiais metais rajone mirė 565 gyventojai (14 gyventojų mažiau negu pernai). Daugiausia mirė Šakių mieste, net 174 žmonės. Pagrindinės netekčių priežastys, kaip ir ankstesniaisiais metais, buvo širdies ir kraujagyslių bei onkologinės ligos. 

Pavardę  pasikeitė 4 rajono gyventojai. Vardo ir tautybės keitimų nebuvo. 

Gyventojų registro tarnybai prie LR Vidaus reikalų ministerijos išsiųsti 273 civilinės būklės įrašo papildymo, pakeitimo įrašai. Dėl įrašo atkūrimo, ištaisymo, pakeitimo ar anuliavimo iš viso buvo sudarytos 104 bylos. 

Skyriuje užregistruota 476 gautų dokumentų. Parengti ir išsiųsti 458 dokumentai. Dėl pakartotinių liudijimų ar įrašų išdavimo kreipėsi 1218 gyventojų. 

Civilinė sauga

Civilinės saugos organizavimo veiklos priemonės numatytos Šakių rajono savivaldybės civilinės saugos 2007 m. darbo plane, kuris parengtas vadovaujantis Lietuvos Respublikos civilinės saugos įstatymu, kitais teisės aktais ir Marijampolės apskrities viršininko administracijos Civilinės saugos departamento rekomendacijomis, suderintas su Marijampolės apskrities viršininko administracijos Civilinės saugos departamento direktoriumi ir patvirtintas Šakių rajono savivaldybės administracijos direktoriaus. 2007 m. veiklos prioritetai buvo ekstremalių situacijų susidarymo ir prognozavimo, pagalbos teikimo gyvybiškai svarbiems objektams analizių, civilinės saugos ir gelbėjimo sistemos pasirengimo veiksmams tikslinimas. 


Vykdant planą atlikta rajono savivaldybės pavojų ir rizikos analizės peržiūra.  Atlikus analizę, nustatyta 14 didžiausios rizikos šaltinių. Pavojų ir rizikos analizės peržiūros rezultatai patvirtinti Šakių rajono savivaldybės adminisracijos direktoriaus  įsakymu.

Iš rajono savivaldybėje esančių 7 pavojingų objektų pavojaus ir rizikos analizė atlikta visuose objektuose. Atlikta ir patvirtinta pavojų ir rizikos analizė 16 ūkio subjektų ir visuose 14  rajono savivaldybės administracijos struktūrinių teritorinių padalinių.


Peržiūrėta ir administracijos direktoriaus įsakymu pataisyta rajono savivaldybės ekstremalių situacijų valdymo centro sudėtis.

Peržiūrėtas, pataisytas ir papildytas rajono savivaldybės civilinės saugos parengties ekstremalioms situacijoms planas ir plano priedas – išteklių žinynas. 


Rajono savivaldybės ekstremalių situacijų valdymo centro posėdžiuose apsvarsčius, savivaldybės administracijos direktoriaus įsakymais patvirtinti 3 veksmų ir 1 kalendorinis veiksmų planas, naminių paukščių turėtojai įpareigoti juos laikyti uždarytus patalpose, pritarta daugiabučių gyvenamųjų namų gaisrų prevencijos priemonių planui.


Kiekvieną mėnesį organizuotas gyventojų perspėjimo ir informavimo sistemos aktyvinimas  nejungiant elektros sirenų.  2007 metų balandžio ir spalio mėn. atliktas gyventojų perspėjimo ir informavimo  sistemos patikrinimas įjungiant elektros sirenas. Rajono savivaldybėje buvo organizuotas visų vietinio valdymo elektros sirenų įjungimas.


Naftos produktų atliekų, nafta ir jos produktais užteršto grunto, dumblo, vandens ir šlamo tvarkymui bei sorbentų tiekimui sudaryta sutartis su UAB „Biocentras“. 2007 m. papildomai nupirkta ir Šakių priešgaisrinei gelbėjimo tarnybai perduota sorbentų atsarga.

2007 m.,  praėjus stipriai vėtrai, gauti 8 gyventojų prašymai dėl vėjo padarytos žalos. Organizuotas padarytos žalos įvertinimas, paskaičiuoti nuostoliai ir pateikta rajono savivaldybės paramos teikimo komisijai.


Paskaičiuotas lėšų poreikis civilinės saugos funkcijoms vykdyti 2008 metams. 


Civilinės saugos mokymuose Ugniagesių gelbėtojų mokyklos Civilinės saugos mokymo centre dalyvavo 8 klausytojai. Organizuoti 2 seminarai, kuriuose dalyvavo 32 pavojingų objektų (degalinių) operatoriai. Sudarytas daugiabučių namų savininkų bendrijų pirmininkų bei namų administratorių sąrašas, dalyvauta organizuojant mokymą. Mokymuose dalyvavo 13 klausytojų. Organizuotas paraiškų pateikimas Civilinės saugos mokymo centrui 2008 metams. Parengtos  paraiškos mokytis civilinės saugos 2008 m., kurios pateiktos  Marijampolės apskrities viršininko administracijos Civilinės saugos departamentui ir Priešgaisrinės apsaugos ir gelbėjimo departamento prie Vidaus reikalų ministerijos Ugniagesių gelbėtojų mokyklai.


Rajono savivaldybės administracijoje 2007 metais užregistruoti 76 pranešimai apie įvykius. Lietuvos Respublikos Vyriausybės 2006 m. kovo 9 d. nutarimu Nr.241 „Dėl ekstremalių įvykių kriterijų patvirtinimo“ patvirtintus ekstremalių įvykių kriterijus siekė arba viršijo 49 pranešimai apie rastus sprogmenis, 1 pranešimas apie gyvsidabrinio termometro sudužimą. Rajono savivaldybės administracijos direktoriaus įsakymu paskelbti trys  pasiutligės židiniai. 
Teikta metodinė pagalba ūkio subjektams rengiantiems civilinės saugos parengties ekstremalioms situacijoms planus bei pavojų ir rizikos analizes. Peržiūrėti ir su rengėjais aptarti 2 sveikatos priežiūros, 5 švietimo įstaigų ir 3 įmonių civilinės saugos parengties ekstremalioms situacijoms planų projektai, pateikti pasiūlymai dėl planų užbaigimo. Organizuotas 10 seniūnijų civilinės saugos parengties ekstremalioms situacijoms planų taisymas. Atlikta Barzdų seniūnijos ir pavojingo objekto, UAB „Gelvybė“ degalinės Kiduliuose, civilinės saugos būklės kompleksiniai patikrinimai.

Vadovaudamasi Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. vasario 5 d. įsakymu Nr.1-43 „Dėl piešinių ir plakatų konkurso „Gyvenkime saugiai“ nuostatų patvirtinimo“, rajono mokyklose organizuotas piešinių ir plakatų konkurso pirmas etapas. Rajono savivaldybėje organizuotas geriausių piešinių vertinimas ir piešiniai pateikti apskrityje organizuotam etapui. Parengta informacija apie priešgaisrinių vandens šaltinių (dirbtinių ir natūralių) kiekį ir būklę. Parengta informacija apie civilinės saugos įstatymo nuostatų įgyvendinimą ir pateikta Vyriausybės atstovo Marijampolės apskrityje tarnybai.

Vadovaudamasi Marijampolės apskrities viršininko patvirtintu tvarkos aprašu, parengtas ir patektas metinis pranešimas apie civilinės saugos būklę. Vadovaudamasi Lietuvos Respublikos vidaus reikalų ministro patvirtintu tvarkos aprašu, parengta ir pateikta informacija apie civilinės saugos organizavimo funkcijos atlikimą per 2007 metus.
Priešgaisrinė sauga


Atsižvelgiant į Priešgaisrinės apsaugos ir gelbėjimo departamento prie Vidaus reikalų ministerijos nurodymus, seniūnijų ugniagesių komandose organizuotas 2 ugniagesių gelbėtojų darbas budinčiose pamainose. Organizuotas trūkstamų 44 ugniagesių gelbėtojų apmokymas. Papildomai įdarbintiems ugniagesiams gelbėtojams organizuotas asmeninių apsaugos priemonių įsigijimas, naujai įsteigtai Lekėčių seniūnijos ugniagesių komandai sukomplektuotas  priešgaisrinis automobilis. 

Vadovaujantis Lietuvos Respublikos vidaus reikalų ministro patvirtintu tvarkos aprašu, parengta ir pateikta informacija apie savivaldybės priešgaisrinių tarnybų organizavimo funkcijos atlikimą per 2007 metus.
Architektūros ir urbanistikos skyrius

1. Vykdant Šakių rajono savivaldybės Nuolatinės statybos komisijos veiklą, surengti 26 komisijos posėdžiai, kuriuose patikrinta 249 statybos projektai ir 25  teritorijų planavimo dokumentai, surašyti derinimų protokolai.

2. Parengta ir išduota 320 projektavimo sąlygų sąvadų projektams rengti ir 55 planavimo sąlygos detaliųjų ir spesialiųjų planų , bei žemėtvarkos projektų rengimui.

3. Detaliųjų planų rengimo administravimas.

4. Organizuotas naujų ūkininkų sodybų kūrimo vietos parinkimo komisijos darbas.

5. Parengti du Griškabūdžio ambulatorijos rekonstrukcijos projekto pakeitimo  variantai objekto pridavimui.

6. Parengtas Kidulių mokyklos san. mazgų įrengimo ir ir lauko tinklų projektas.

7. Parengtas Kudirkos Naumiesčio vaistinės pastato perplanavimo , pritaikant gyvenamajai paskirčiai, projektas.

8. Parengti Gelgaudiškio vandenvietės ir Kudirkos Naumiesčio vandenvietės  žemės sklypų suformavimo detalieji planai.

9. Koordinuojamas ir tvarkomas savivaldybių lygmens Teritorijų planavimo dokumentų ir žemėtvarkos projektų registras, perduodant informaciją į centrinį duomenų banką Aplinkos ministerijoje. 

10. Administruojamas 12  seniūnijų centrų  ribų ir miestelių statuso nustatymo projekto rengimas.

11. Suforminti ir išduoti 189 leidimai statyboms. Vedamas jų registras, tvarkomas  archyvas.

12. Parengta 5 žemės sklypų planų nuosavybės teisių atkūrimui, sklypus nužymint vietoje.

13. Savivaldybės tarybai priklausančių 8 sklypų planų paruošimas ir pažymėjimas vietoje.

14. Topografinių nuotraukų parengimas 12.5 ha., jų planų parengimas.

15. Inžinerinių tinklų išpildomųjų nuotraukų parengimas 7 objektams.

16. Išeities duomenų, leidimų topografiniams darbams išdavimas 11 objektų, naujos medžiagos priėmimas ir derinimas 338 vnt.

17. Leidimų žemės kasinėjimo darbams apiforminimas ir išdavimas – 13 vnt.

18. Topografinių darbų priėmimas ir derinimas,įvedimas į skaitmenines laikmenas 95 vnt.

19. Koordinuojami Šakių r. sav. teritorijos ir Kudirkos Naumiesčio miesto bendrieji planai.

20. Administruojamas naujo kvartalo Šakių mieste detaliojo plano rengimas.

Savivaldybės gydytojos ataskaita

Šakių rajono savivaldybės teritorijoje 2007 metais gyventojams asmens sveikatos priežiūros paslaugas teikė 11 viešųjų ir 3 privačios įstaigos. Pirminio lygio paslaugas teikė Šakių GMP stotis, 2 pirminės asmens sveikatos priežiūros centrai, 8 ambulatorijos ( iš jų 1 privati D. Zaleskienės ambulatorija) ir psichikos sveikatos centras. Antrinio lygio paslaugas teikė Šakių ligoninė, Zanavykų optika ir D.Zaleskienės ambulatorija. Prie pirminių asmens sveikatos priežiūros įstaigų 2007 m. gruodžio 31 d. buvo prisirašę 34 649 gyventojai (privačioje gydymo įstaigoje 1 923 gyventojai). Gydymo įstaigos finansuojamos iš Privalomojo sveikatos draudimo fondo (PSDF) lėšų ir savivaldybės biudžeto (2007 metais skirta 92100,0 Lt). Savivaldybėje nusiskundimų dėl asmens sveikatos priežiūros įstaigų veiklos negauta.

Šakių rajono savivaldybės visuomenės sveikatos rėmimo specialiosios programos lėšomis 2007 metais įgyvendinta 19 visuomenės sveikatinimo programų. Joms įgyvendinti buvo skirta 21800,0 Lt iš PSDF ir 19600,0 Lt iš rajono savivaldybės aplinkos apsaugos rėmimo specialiosios programos fondo, iš viso 41400,0 Lt. Pasirašytos sutartys su sveikatos projektus paruošusiomis ir finansavimą gavusiomis įstaigomis ir organizacijomis.

Vykdyta Vaikų krūminių dantų dengimo silantinėmis medžiagomis programa, finansuojama iš PSDF. 2007 metais vaikams nemokamų paslaugų suteikta už 10741,1 Lt. Vykdytos valstybinės prevencinės profilaktikos programos: Atrankinės patikros dėl gimdos kaklelio patologijos, Krūties vėžio atrankinės mamografijos patikros, Priešinės liaukos vėžio ankstyvos diagnostikos, Asmenų, priskirtinų širdies ir kraujagyslių ligų didelės rizikos grupei, prevencijos priemonių finansavimo programos. Pirminės sveikatos priežiūros įstaigose vykdyta Cukrinio diabeto kontrolės 2006-2007 metų programa, tyrimų atlikta už 2133,4 Lt.

Socialiai remtinų gyventojų nemokamam dantų protezavimui 2007 metais iš PSDF buvo skirta 237978,0 Lt (protezuoti 122 asmenys), iš savivaldybės biudžeto - 19824,0 Lt (protezuoti 6 asmenys).

Šakių rajone 2007 metais sveikatos priežiūrą mokyklose organizavo 12 bendruomenės slaugytojų (užimta 4,25 etato, 6 slaugytojos dirbo pagal priedą). Iš savivaldybės biudžeto skirta 46100,0 Lt, iš PSDF - 102599,0 Lt. Mokyklose vykdytos valstybinės alkoholio, tabako, narkomanijos prevencinės programos, užkrečiamų ligų, lytiškumo ugdymo, dantų ėduonies programos. Skaitytos paskaitos sveikos gyvensenos ir asmens higienos palaikymo, pirmos medicininės pagalbos suteikimo klausimais.

Paruošti ir savivaldybės direktoriaus įsakymais patvirtinti: Gripo ir ūminių viršutinių kvėpavimo takų infekcijų epidemiologinės priežiūros ir prevencijos priemonių 2007- 2008 metams planas ir Pasirengimo raupų grėsmei priemonių planas bei sudaryta Šakių rajono raupų atsako grupė.

Organizuoti pasitarimai pirminės asmens sveikatos priežiūros, užkrečiamų ligų  profilaktikos ir kontrolės, vaikų sveikatos klausimais.

Darbuotojų sauga ir sveikata

2007 m. gegužės 2 d. administracijos direktoriaus įsakymu Nr. AP -15 Šakių rajono savivaldybės administracijos vyriausiuoju specialistu (darbuotojų saugai ir sveikatai), atsižvelgdamas pretendentų į valstybės tarnautojo pareigas konkurso komisijos 2007 04 25d. sprendimą, jo prašymu paskirtas aukštąjį inžinerinį išsilavinimą ir didelę gamybinio bei administracinio darbo patirtį, darbuotojų saugos ir sveikatos tarnybos specialisto kvalifikaciją  turintis, buvęs savivaldybės administracijos darbuotojas- Juozas Jucaitis.  


Įgyvendinant LR darbuotojų saugos ir sveikatos įstatymą ir vadovaujantis savivaldybės saugos darbe inspektoriaus konsultanto tipiniais nuostatais,  minėtam, specialistui buvo sukurta kompiuterizuota darbo vieta, sudarytos sąlygos gegužės mėn. dalyvauti konferencijoje ,,Darbų saugos praktiniai aspektai“, kurioje buvo įsigytas reikalingas  šiai pareigybei teisės aktų rinkinys „Darbuotojų sauga ir sveikata“ ir praktinis vadovas praktikams bei visa ši medžiaga elektroninėje laikmenoje (CD).


Darbuotojų saugos irsveikatos tarnybos vadovų ar specialistų kvalifikaciją įsigijo 69, priešgaisrinės saugos 42, katilų kūrikų – 31, kranistų ir kitų kėlimo priemonių meistrų –13 mūsų rajono savivaldybės gyventojų. 

Valstybinės darbo inspekcijos Marijampolės skyriaus inspekcijos iniciatyva spalio

mėnesį Šakiuose ir Kudirkos Naumiestyje buvo suorganizuotos „rudens vieningos VDI dienos“, kurių metu Marijampolės VDI inspektoriai rajono gyventojus konsultavo darbo santykių, darbuotojų saugos ir sveikatos klausimais. Šakiuose renginyje dalyvavo 43, K.Naumiestyje 20 besidominčių, anksčiau minėtais, klausimais. Valstybės ir savivaldybių institucijose darbuotojų saugos ir sveikatos tarnybos gali būti nesteigiamos ir jų funkcijas atlieka  įstaigos vadovo paskirtas vyriausiasis specialistas, kuriam pavesta darbuotojų instruktavimo ir mokymo klausimai, visiems savivaldybės administracijos darbuotojams laiku pagal LR vyriausiojo VDI inspektoriaus nustatytą tvarką pravedami ir įforminami reikalingi instruktažai.

Centralizuota savivaldybės vidaus audito tarnyba

I. Bendrosios nuostatos


Šakių rajono savivaldybės administracijos centralizuota vidaus audito tarnyba darbą pradėjo 2004 m. birželio 1 d (nuo 2006 m. gruodžio 7 d. – Centralizuota savivaldybės vidaus audito tarnyba).

Centralizuota savivaldybės vidaus audito tarnyba (toliau-Tarnyba) yra pavaldi ir atskaitinga rajono savivaldybės administracijos direktoriui. Savivaldybės administracijos direktorius užtikrino vidaus auditorių veiklos ir organizacinį nepriklausomumą ir neperdavė šios valdymo funkcijos kitiems viešojo juridinio asmens valstybės tarnautojams ar darbuotojams.

Tarnyboje dirba du darbuotojai –vedėja Irena Kasparaitienė (nuo 2004-06-01) ir vyriausioji auditorė Ramunė Bataitytė (nuo 2007-08-17).

Tarnyba savo veiklą planavo, atliko vidaus auditus ir pateikė audito rezultatus savarankiškai, niekieno netrukdoma, nebuvo daromas joks poveikis, buvo užtikrintas Tarnybos veiklos ir organizacinis nepriklausomumas.

Tarnybos darbuotojai:

1. nedalyvavo savivaldybės administracijos, jai pavaldžių ir jos valdymo sričiai priskirtų viešųjų juridinių asmenų valdyme;

2. siekdami išsaugoti objektyvumą, nedalyvavo nustatant bei įgyvendinant savivaldybės administracijos, jai pavaldžių ir jos valdymo sričiai priskirtų viešųjų juridinių asmenų vidaus kontrolės, įskaitant finansų kontrolę, procedūras, tikrinant bei vertinant tą veiklą, už kurią jie buvo atsakingi mažiau kaip prieš vienerius metus;

3. atlikdami vidaus auditą viešajame juridiniame asmenyje, jam pavaldžiose ir jo valdymo sričiai priskirtuose viešuosiuose juridiniuose asmenyse, naudojosi viešojo juridinio asmens sukaupta būtina tam klausimui informacija.

4. Atlikdami vidaus auditą laikėsi profesinės etikos taisyklių.

Tarnybos vedėja atsakė už vidaus audito tarnybos veiklą, savarankiškai organizavo savo Tarnybos darbą pagal savivaldybės administracijos direktoriaus patvirtintus Tarnybos nuostatus.

II. Vidaus audito organizavimas

Tarnybos tikslas buvo sistemingai ir visapusiškai vertinti audituotų viešųjų juridinių asmenų rizikos valdymą ir vidaus kontrolę, padėti įgyvendinti jų veiklos tikslus. Tarnybos darbuotojai, atlikdami jiems pavestas funkcijas, vadovavosi savivaldybės administracijos direktoriaus įsakymu patvirtintais Tarnybos nuostatais, pareigybės aprašymu, Vidaus audito metodika ir vidaus auditą reglamentuojančiais Lietuvos Respublikos teisės aktais.


Tarnybos darbuotojai keitėsi informacija su kitais audito vykdytojais, siekiant išvengti darbų dubliavimo.


Savivaldybės administracijos direktorius sudarė geras sąlygas keliant kvalifikaciją ir tobulinant profesinius įgūdžius. Tarnybos darbuotojai 2007 m. dalyvavo seminaruose – “Vidaus auditorių profesinių gebėjimų tobulinimas”, “Viešojo sektoriaus apskaitos ir atskaitomybės reformos eiga, buhalterinės apskaitos aktualijos ir naujos teisės aktų nuostatos”, anglų kalbos mokymuose, ECDL kursuose ir kt. Tarnybos darbuotojai nuolat savarankiškai analizuoja teisės aktus ir jų pakeitimus, dalijasi informacija su kitais auditoriais.

III. Vidaus audito planavimas

Tarnybos vedėja parengė 2007 m. vidaus audito planą, atsižvelgiant į savivaldybės administracijos, jai pavaldžių ir jos valdymo sričiai priskirtų viešųjų juridinių asmenų rizikos veiksnius. Metinis vidaus audito planas suderintas su  savivaldybės administracijos direktoriumi ir pateiktas Lietuvos Respublikos Valstybės kontrolei. Prieš kiekvieno audito atlikimą buvo parengta vidaus audito programa. 

Tarnybos darbuotojai per 2007 m. atliko tris vidaus auditus (Finansų kontrolės būklės ataskaitų vertinimas; Mokyklų geltonųjų autobusų panaudojimas ir Vaiko globos (rūpybos) išmokų administravimas Šakių rajono savivaldybėje), atliko vidaus audito pažangos stebėjimą, konsultavo, ruošiant  įvairias tvarkas bei darbuotojų pareigybių aprašymus bei patarė darbuotojams  įvairiais finansiniais ir apskaitos, turto naudojimo ir nurašymo klausimais.

IV. Vidaus audito atlikimas

Tarnybos darbuotojai, atlikdami vidaus auditus, priklausomai nuo vidaus audito objekto, pagal patvirtintą vidaus audito programą, vertino viešojo juridinio asmens vidaus kontrolės sistemos funkcionavimą bei rizikos valdymą.

Savivaldybės administracija suteikia geras darbo sąlygas - aprūpina transportu, kompiuteriu, normine teisės aktų medžiaga.

Vidaus audito metu buvo pateikta 15 išvadų ir 11 rekomendacijų tikrinamaisiais klausimais 

V. Vidaus audito pažangos stebėjimas

Tarnybos darbuotojai, atsižvelgdami į ataskaitose pateiktų išvadų ir rekomendacijų reikšmingumą, atlieka rekomendacijų įgyvendinimo kontrolę, stebi kaip vykdomos ataskaitose pateiktos rekomendacijos, ar gerinama padėtis audituotuose subjektuose. Pažangos stebėjimo procedūra fiksuojama registravimo žurnale. 

Audituotų subjektų vadovai geranoriškai žiūri į vidaus auditorių pateiktas rekomendacijas ir nurodytus trūkumus. Pasitaikę trūkumai yra ištaisomi ir audito metu  ir po audito.  

Regioninės plėtros tarnyba

Projektinė veikla

Parengta ir įgyvendinta arba įgyvendinama:

· INTERREG 3A programos remiamas Šešupės euroregiono  projektas "Šešupės tiltai“ ;

· Kartu su Kauno rajono ir Alytaus savivaldybių  administracijomis  - projektas "Mobiliųjų prieplaukų statyba plėtojant Nemuno turistinę trasą“ ;

· Kartu su Asociacija “Zanavykų seimelis“ - Jungtinių Tautų Pasaulio aplinkos fondo mažųjų projektų programos remiamas projektas “Nemuno dviračių trasos plėtra Šakių rajone:2 etapas“. ;

· Kartu su Marijampolės savivaldybės administracija - projektas “Marijampolės, Kazlų Rūdos ir Kudirkos Naumiesčio miestų bei Marijampolės, Kazlų Rūdos, Kalvarijos ir Šakių rajono savivaldybių teritorijų bendrųjų planų rengimas“. “(BPD 5.2.);

· Projekto “Nemuno turistinės trasos pilotinės infrastruktūros išvystymas” –užbaigimas, susitikimai su rangovais ir turizmo departamento atstovais;

· INTERREG 3B programos remiamas projektas “Baltijos euroregionų tinklas“ ;

· INTERREG 3A programos remiamas Šešupės euroregiono verslo informacijos tinklo kūrimo  projektas "Verslo informacijos sistema Šešupės euroregione“ ; 

Toliau teberengiama:

· INTERREG 3A  projektas o priešgaisrinės apsaugos srityje kartu su Krasnoznamensko savivaldybe.

Užsienio ryšiai

Parengta arba organizuota ir vykdoma:

· Bendradarbiavimas su Lenkijos Goldapo savivaldybe bendrų projektų rengimo ir įgyvendinimo srityje;

· Euroregiono pristatomoji medžiaga leidiniams “Euroregionai Lietuvoje“ (išleista VRM iniciatyva Regionų plėtros programos lėšomis.), “ 
· Administracinė Euroregiono “Šešupė“ Šakių biuro veikla;

· Euroregiono interneto puslapio tvarkymas;

Turizmo klausimai

Parengta arba organizuota ir įvykdyta:

· Tarptautinis dviratininkų žygis “Po Šešupės kraštą “

· Kartu su Kultūros ir turizmo skyriumi -  informacinė duomenų bazė įvairiems leidiniams apie Šakių rajono turizmo galimybes.

Strateginis planavimas

· Patvirtintas patikslintas rajono savivaldybės 2004 - ​2010 metų plėtros strateginis planas;

· Patikslintos Šakių rajono savivaldybės strateginio priemonių plano 2007 m. priemonės;

· Parengtos ir patvirtintos Šakių rajono savivaldybės strateginio priemonių plano 2008                                                                                                                                                                                                                                                                                                                                             m. priemonės
· Parengtos ir  patvirtintos 14 Šakių rajono savivaldybės veiklos  plano programų. 
· Pateiktos atnaujintos Šakių rajono savivaldybės strateginio priemonių plano priemonės į Marijampolės regiono priemonių planą;

· Nuolat pateikiama informacija Marijampolės apskrities bendrajam planui
Seniūnijos

Rajone yra 14 seniūnijų, kurios  finansuojamos iš savivaldybės biudžeto. Lietuvos Respublikos vietos savivaldos įstatymas numato plačias seniūno funkcijas.


Reikia pastebėti, kad seniūnai yra aktyvūs ir visas šias minėtas funkcijas atlieka sąžiningai.


Seniūnijų dydžiai yra labai skirtingi, tad skirtingas ir seniūnų darbo krūvis. Seniūnai gerai tvarko savo jiems priskirtas teritorijas. Tam yra skiriama aplinkosaugos lėšos, taip pat pasitelkiami darbuotojai per darbo biržą. Seniūnai ir seniūnijų darbuotojai – žmonės, kurie pirmieji sprendžia žmonėms aktualias problemas, pirmieji pagalbininkai nelaimės atveju. Kartu su kultūros darbuotojais organizuoja šventinius renginius, padeda kurti bendruomenes jų teritorijoje gyvenantiems žmonėms. Kartu su gyventojų bendruomenėmis rengia seniūnijoje projektus informacinėms sistemoms įgyvendinti.


Įvedus seniūnijoje žemės ūkio specialisto etatą, vykdo žemės ūkio pasėlių plotų deklaravimą ir sprendžia kitus su žemės ūkiu susijusius klausimus.


Seniūnas ir seniūnijos darbuotojai daug dirba gyventojų socialinėje sferoje.


Tvarko nedarnias girtaujančias šeimas, organizuoja pagalbą vienišiems žmonėms.


Noriu visiems savivaldybės administracijos darbuotojams, seniūnams padėkoti už nuoširdų ir sąžiningą darbą. Tik nuo viso kolektyvo darbo priklauso gyventojų aptarnavimo lygis, žmonėms rūpimų klausimų sprendimo operatyvumas.


Nuoširdžiai dėkoju savivaldybės tarybai už sklandų savivaldybės administracijos teiktų savivaldybės tarybos sprendimų priėmimą.


Dėkoju.

